
Cuvânt înainte 

CUM ÎŞI POT DEFINI STATELE UNITE 
ANGAJAMENTUL LOR INTERNAŢIONAL cu restul lumii? 
La peste o decadă de la prăbuşirea bruscă a Uniunii 

Sovietice şi la peste o decadă de la renunțarea la sistemele 
politice totalitare şi la politicile economice de stat în ţările 
în curs de dezvoltare importante, este mai evaziv ca 
oricând un consens naţional asupra modului în care 
Statele Unite ca „hiper putere” trebuie să conducă lumea. 

Cum putem noi să explicăm ironia că Statele Unite, 
în momentul incontestabilei preponderente geostrategice 
nu au o bază comprehensivă de angajare a restului lumii? 

Sunt mai multe motive. Mai întâi, o mare parte din 
dezbaterea publică cu privire la angajarea americană 
internațională este exprimată în termeni convenţionali 
care pot satisface interesele politice înrădăcinate, care 
care fac prea puțin pentru poziţionarea Statelor Unite de a 
reuşi într-un mediu global dinamic. In perioada 
posterioară Războiului Rece, problemele critice au devenit 
tot mai complexe. Noi provocări s-au supraimpus asupra 
problemelor tradiționale. O constelație de forte globale 
reclamă prerogative de suveranitate de lungă durată şi 
posibilităţi de rezolvare a chestiunii respective. Toate 
acestea se confruntă cu situația existentă. 

În al doilea rând, lipsa unui consens larg a prilejuit o 
mai mare oportunitate grupurilor de interes special ca să- 
şi impună priorităţile în procesul de stabilire a politicilor. 
A rezultat un proces centrifugal care intervine în 
capacitatea liderilor de a formula şi îndeplini politici 
consistente şi echilibrate. 

In al treilea rând, în contextul prezent al circulaţiei 
rapide a informațiilor, liderii politici se confruntă cu luarea 
de decizii complicate, bazate pe o multitudine de factori, în 
condiții de timp mai scurte ca oricând. „Efectul CNN” face 
crizele din întreaga lume să fie imediat relevante pentru 
liderii politici care în trecut nu ar fi fost afectaţi de 
evoluţiile respective. Presiunea pentru formularea şi 
declaraţiile politice imediate a crescut de neimaginat. Ca 
urmare, liderii au mai puţin timp să chibzuiască atent 
asupra problemelor pe termen mai lung, să se consulte cu 
cunoscători ai problemelor respective şi să studieze 

abordările care, în esenţă, sunt de mai mult timp integrate. 

În al patrulea rând, fenomenul organizatoric de 
„stovepipe”! de jurisdicții specializate, competenţe şi 
interese din guvernul SUA (precum şi al altor guverne) 
dă naştere la analize de dezvoltare tot mai segmeniate în 
întreaga lume. Generează, de asemenea, lupte teritoriale 
şi blocaje, rivalități prelungite şi stagnări şi lipsă de 
perseverenţă în urmărirea scopului. Constrângerile create 
de aceste rigidităţi organizatorice afectează, fireşte, 
gradul de securitate naţională tradiţională şi problemele 
de politică externă cu care se confruntă Statele Unite. Ele 
sunt însă mai pronunțate când se intersectează cu 
problemele globale cum ar fi globalizarea, proliferarea 
armelor de distrugere în masă, HIV/AIDS? şi cu mişcarea 
de trecerea frontierei ale altor boli infecțioase şi ale altor 
fenomene similare. 

In al cincilea rând şi ultimul, dezbaterea atât în 
comunitatea politică publică cât şi în mediul academic, 
asupra modului în care să se poziţioneze Statele Unite faţă 
de restul lumii, n-a mai fost productivă. In ciuda eforturilor 
intense de a identifica paradigmele angajării SUA, într-un 
cadru strategic mai larg, n-a rezultat nicio teorie 
atotcuprinzătoare, nicio strategie amplă, n-a reuşit să 
atragă consensul politic şi nicio abordare n-a favorizat 
dobândirea  priorităţii sistematice a intereselor şi 
obiectivelor americane. 

Toate aceste cinci elemente împreună au limitat 
capacitatea liderilor de a gândi în termeni „strategici” - de 
a stabili relații cu statele importante, într-un mod 
comprehensiv, de a cântări atât efectele primare cât şi 
cele derivate ale politicilor propuse, de a stabili relațiile de 
interese într-un cadru de timp pe termen lung şi de a 
dezvolta o abordare integrată asupra modului în care 

Washingtonul poate şi trebuie să-şi definească 


1 Teava cu diametrul mare, din oțel, folosită ca horn de sobă sau ca să 

relațiile sale cu lumea. Provocarea este clară: liderii 
americani trebuie să cântărească toate dimensiunile 
relațiilor complexe, să stabilească priorităţile celor mai 
complexe şi uneori celor mai competitive obiective şi să 
creeze o strategie prin care aceste priorităţi să poată fi 
realizate 

Din aceste motive, introspecţia geopolitică unică a lui 
Zbigniew Brzezinski este deosebit de valoroasă. În 
decursul carierei sale remarcabile, în arena 
guvernamentală şi politică, Dr. Brzezinski s-a distins, el 
însuşi, în mod consistent ca un gânditor cu adevărat 
strategic prin faptul că şi-a bazat analiza pe înţelegerea 
istorică, explorând modul în care relaţiile dintre ţări pot şi 
trebuie să fie calibrate cu alte feluri de relaţii, avansând 
concluzii care sunt globale ca scop şi concentrându-se 
asupra dezvoltărilor şi trendurilor pe termen mai lung. În 
plus, el a atacat, în mod consistent, formulările discutabile 
şi gândirea convenţională care au caracterizat dezbaterea 
publică asupra unora din marile probleme ale timpurilor 
noastre. 

Analiza Dr. Brzezinski este mărturia faptului că şi în 
mediul decizional actual este posibil să se formuleze şi să 
se urmărească o strategie bazată pe o abordare 
interdisciplinară şi de perspectivă. 

Această monografie prezintă a astfel de abordare. 
Punctul conceptual de reprezentare pentru analiza care 
urmează este acela că succesul angajării internaţionale a 
SUA la începutul secolului XXI va fi în mare măsură 
condiționat de relaţiile Statele Unite cu Eurasia - arena 
centrală a afacerilor lumii - şi în particular cu China, 
Japonia, Rusia şi Europa. Pe scurt, Dr. Brzezinski afirmă că 
Statele Unite au nevoie de o strategie transcontinental 
bine definită ca să acţioneze eficient în secolul XXI Mai 
precis, el arată spre două „triunghiuri eurasiene „pe care 
Washingtonul trebuie să le dezvolte ca o structură 
organizatorică pentru angajarea sa viitoare: primul între 
Statele Unite şi Uniunea Europeană şi Rusia şi al doilea 

între Statele Unite şi Japonia şi China. 

Această monografie poziţionează concepția Dr. 
Brzezinski pe considerentele care trebuie să susțină 
fiecare din aceste triunghiuri de putere. Din motive 
evidente fiecare din aceste relații implică criterii separate 
şi independente. Dar au în comun şi o caracteristică 
importantă: din cele două ţări, din fiecare triunghi, altele 
decât Statele Unite, doar una recunoaşte însemnătatea sa 
în stabilitatea internaţională. În triunghiul Statele Unite - 
Japonia - China, Tokio, în mod evident, urmăreşte politici 
regionale şi internaţionale care reflectă un interes pentru 
securitate. Totuşi Beijingul continuă să favorizeze mai mult 
sau mai puțin alternările drastice din sistemul geopolitic. 
Acelaşi lucru se aplică şi Rusiei în contextul triunghiului 
Statele Unite - Uniunea Furopeană - Rusia. Uniunea 
Europeană, dimpotrivă, serveşte împreună cu Statele 
Unite ca axă a stabilităţii globale. Semnificativ, de 
asemenea, după cum observă Dr. Brzezinski, este 
contrastul important între cele două ţări, din respectivele 
triunghiuri, care sunt 

„Non stake” * Progresul economic al Beijingului 
sugerează un set diferit de priorităţi decât provocările 
extraordinare care se întind de la economie până la 
sănătate şi demografie, cu care este confruntată Moscova. 

In tratarea cu atenţie a acestor seturi diferite de 
relații provocarea pentru Washington este de a crea o 
viziune extinsă a intereselor sale şi a rolului din Eurasia. 
Aceasta implică, desigur, elaborarea unei strategii 
îndreptată spre exterior în relațiile cu aliații noştri din 
Europa şi Japonia. În acest context un număr de probleme 
politice neclare: extinderea NATO, integrarea europeană, 
dezvoltarea unei capacități de apărare autonomă, 
echilibrul dintre Washington, Tokio şi Beijing, relațiile 
încordate, probabil că vor testa din plin relațiile 
tradiționale, politice, economice şi de securitate. O 
concepție mai extinsă implică, de asemenea, strategii 
diferenţiate şi detaliate pentru a trata cu Rusia şi China. 


Ceea ce face analiza Dr. Brzezinski atât de 
importantă este planul conceptual cuprinzător pe care el îl 
oferă pentru tratarea acestor probleme. Cu aceste 
încercări, el a conceput o strategie pentru fundamentarea 
politicii externe a SUA - a relațiilor noastre cu Eurasia, 
având în vedere intrarea noastră în mileniu. Făcând 
aceasta, el şi-a adus o contribuţie semnificativă într-o 

Nealiniate (n.tr.). 

perioadă semnificativă şi CSIS este bucuros şi 
mândru să poată publica acest volum. 

Cele trei capitole care alcătuiesc acest volum au fost 
mai întâi publicate în articole succesive în National 
Interest şi noi mulţumim editorului Owen Harries, care 
este, de asemenea, senior asociat la CSIS, de a ne permite 
să incomporăm aceste articole separate într-un singur 
volum. 

John ]. Hamre 

Preşedinte şi CEO, CSIS 

Ianuarie 2001 

Capitolul unu 

Convieţuirea cu China 

Politicile eurasiene au înlocuit politicile europene în 
ce priveşte arena centrală a afacerilor mondiale. De vreme 
ce războaiele europene au devenit, în mod evident, 
amenințătoare pentru America n-a mai fost altă alegere 
pentru America decât să se introducă în politicile europene 
pentru a preveni izbucnirea de noi conflicte sau apariţia 
unei hegemonii europene ostile. Astfel, angajarea Americii 
în afacerile mondiale a fost grăbită în decursul secolului 
XX, datorită politicilor europene. În prezent, interacţiunea 
mai multor puteri eurasiene a devenit critică pentru 
stabilitatea globală. În acest sens, politica Americii trebuie 
să fie transcontinentală în configuraţia ei cu relaţii 
eurasiene bilaterale specifice, constituind o entitate 
strategică coerentă. 

În acest context eurasian mai larg, trebuie stabilite 
relaţiile SUA-China şi importanţa lor trebuie să fie corect 


1 


evaluată. Relaţia cu China trebuie să fie cea de a patra din 
cele mai importante relaţii ale Washingtonului, împreună 
cu Europa, Japonia şi Rusia. Relaţia SUA-China este atât 
importantă cât şi catalitică, în afară de însemnătatea ei 
bilaterală intrinsecă. Spre deosebire de unele relaţii 
bilaterale majore care sunt fie, în mod deosebit, benefice 
sau amenințătoare doar pentru părţile direct implicate (de 
exemplu America şi Mexic), relaţiile SUA-China au un 
impact important asupra securităţii şi politicilor altor state 
şi pot afecta echilibrul general al puterii în Eurasia. 

Mai precis, pacea din Asia de Nord-Est şi de Sud-Est 
rămâne dependentă, într-un grad important, de starea 
relaţiilor dintre SUA şi China. Aceste relaţii au totodată şi 
imense implicaţii pentru relaţiile SUA-Japonia şi definirea 
rolului politic şi militar, bun sau rău, al Japoniei în Asia. În 
cele din urmă, dar nu mai puţin important, orientarea 
Chinei este probabil de natură să influenţeze într-o 
anumită măsură Rusia care se gândeşte că, în fapt, 
interesele ei naţionale ar fi mai bine servite de o mai 
strânsă legătură cu Europa Atlantică; sau dacă, în schimb, 
este tentată de vreun anume fel de alianţă cu o Chină 
antiamericană. 

Pentru China, ar fi neîntârziat de adăugat că relaţiile 
SUA-China sunt de o importanţă capitală împreună cu 
relaţiile ei cu Japonia şi Rusia şi cu India. De fapt, pentru 
China, legătura Beijing-Washington este, indiscutabil, cea 
mai importantă din cele patru. Este primordială pentru 
dezvoltarea viitoare şi bunăstarea Chinei. O rupere a 
relaţiilor ar duce la un declin dramatic al accesului Chinei 
la capitalul străin şi la tehnologia străină. Liderii chinezi 
trebuie să ţină seama, cu multă grijă, de acea realitate, în 
mod esenţial, decisivă, ori de câte ori sunt tentaţi să 
urmeze o politică mai agresivă pusă pe seama problemelor 
naţionale (cum ar fi Taiwanul) sau a unor aspirații globale 
mai ambiţioase (cum ar fi strădania de a înlocui 
„hegemonia” americană cu „multipolaritatea”). 

În esenţă, în ecuaţia complexă americano-chineză, 

Beijingul trebuie să fie prudent ca nu cumva ambițiile sale 
mai mari să vină în contradicţie cu interesele lui imediate, 
iar Washingtonul trebuie să fie atent ca nu cumva 
interesele sale eurasiene strategice să fie periclitate de 
paşii săi tactici greşiţi în manevrarea Chinei. 

PENTRU CLARITATE ISTORICĂ 

Ca atare, Statele Unite, în definirea politicii sale cu 
China, pe termen lung şi răspunzând dilemelor politice mai 
urgente, trebuie să aibă o concepţie mai limpede formulată 
cu privire la ce reprezintă China şi ce nu. Din păcate, 
există în America o imensă confuzie în această problemă. 
Scrierile aşa-zise informate cu privire la China, au adeseori 
tendinţa de a fi derutante, uneori mergând chiar până la 
extreme isterice. Drept rezultat, imaginea unei Chine 
nocive ca o inevitabilă mare putere antiamericană a anilor 
'2020 concurează în discursul public american cu 
imaginile unei Chine benigne transformată de investitorii 
SUA într-un imens Hong Kong. În momentul de faţă nu 
există un consens realist, nici în rândurile opiniei publice 
şi nici în Congres, referitor la China. 

În ultimii ani şi poziţia guvernului SUA s-a 
caracterizat prin inconsecvenţă. Este, din nefericire, cazul 
administraţiei Clinton care s-a făcut vinovată de „ezitare şi 
schimbări de atitudine cu privire la China”, deseori ca 
răspuns la presiunea populară şi a celor din Congres, a 
însuşi preşedintelui care nu a fost „dispus să protejeze 
relaţiile SUA-China de amestecul Congresului” şi a „unora 
din Congres care ar distruge relaţiile dacă li se oferă 
prilejul să o facă” 1. Proasta conducere prezidenţială de la 
sfârşitul primăverii anului 1999 a negocierilor cu chinezii 
de către Organizaţia Mondială a Comerţului (WTC) şi 
tendinţa persistentă a Congresului de a impresiona opinia 
publică în legătură cu problema Chinei, validează această 
acuzaţie. 

În plus, percepţia publică a Chinei tinde să fie 
definită de simboluri  spectaculare care, chipurile, 
condensează esenţa Chinei de astăzi şi de mâine. Astfel, 

pentru mulţi americani Piaţa Tiananmen şi Tibetul au ajuns 
să reflecte realitatea actuală a trăiniciei opresiunii 
comuniste şi a intensificării şovinismului naţional. Pentru 
alţii, „miracolul” economiei chineze, teatralizat prin zgârie- 
norii din Shanghai şi prin deschiderea către restul lumii, 
cu ajutorul Internetului, a pieţii libere, în creştere, a 
Chinei, turismul şi investiţiile străine simbolizează o 
naţiune în transformare care în mod progresiv se dezbară 
de poleiala sa comunistă. Care este deci China adevărată 
şi cu care Chină va intra în conflict sau va coabita America 
în anii următori? 

Digerând mult din literatura disponibilă cu privire la 
perspectivele politice, economice şi militare ale Chinei şi 
ocupându-mă de chinezi aproape un sfert de secol, cred că 
punctul de plecare pentru un răspuns trebuie să fie 
recunoaşterea unei realităţi evidente dar fundamentale: 
China este prea mare pentru a fi ignorată, prea veche ca 
să nu fie respectată, prea slabă ca să nu fie tratată cu 
înţelegere şi prea ambițioasă pentru a avea deplină 
încredere în ea. 

O importantă şi veche civilizaţie - care cuprinde 20 la 
sută din populaţia lumii organizată într-o continuitate 
istorică unică ca un singur stat - naţiune condusă simultan 
de un exacerbat sentiment de nedreptate naţională (care 
în multe cazuri este reală) şi umilinţe, în ultimele două 
secole, dar, de asemenea, şi de o tot mai mare şi chiar 
arogantă încredere în sine, China este deja un jucător 
major regional, deşi nu suficient de puternică ca să 
conteste, în prezent, fie primordialitatea globală a Americii 
sau chiar preponderența sa în regiunea Extrem Orientului. 

Puterea militară a Chinei, atât în prezent cât probabil 
şi în următoarea decadă, nu va putea constitui o 
ameninţare serioasă pentru Statele Unite, decât dacă 
liderii Chinei vor opta pentru o sinucidere naţională?. 
Forţa nucleară chineză are, în special, o capacitate de 
descurajare. Structura militară chineză a fost solidă dar 
nici masivă, nici rapidă şi nici foarte impresionantă din 

punct de vedere tehnologic. Este, totuşi, adevărat că este 
capabilă China să impună Americii costuri inacceptabile în 
eventualitatea că un conflict local în Extremul Orient ar 
pune în joc interese chineze vitale, dar numai unele 
periferice americane. În acest sens, forţa militară chineză 
este deja semnificativă regional şi în creştere. 

Nu este mai puţin adevărat că, spre deosebire de 
fosta Uniune Sovietică, Republica Populară Chineză (RPC) 
nu este în stare să constituie o provocare ideologică 
universală pentru Statele Unite, mai ales că sistemul ei 
comunist evoluează tot mai mult spre stat naţionalist 
oligarhic cu un interes internaţional inerent mai limitat. 
Este demn de notat: China nu este implicată în niciun fel 
de activităţi revoluţionare internaţionale, în timp ce 
controversatele sale exporturi de arme sunt făcute din 
interese de stat comerciale sau bilaterale. (Ca atare, ele nu 
sunt foarte diferite de acela al Franţei sau Israelului, 
acesta din urmă exportând, de fapt, tehnologie de 
armament în China). 

De altfel, în ultimul timp, manifestarea pe plan 
internaţional a Chinei a fost relativ restrânsă. China nu şi-a 
exercitat dreptul de veto ca să oprească acţiunile militare 
nasancţionate împotriva Israelului şi Kuweitului şi nici n-a 
blocat aprobarea Consiliului de Securitate a 
protectoratului internaţional în Kosovo. Ea a aprobat 
desfăşurarea forţelor Naţiunilor Unite de menţinere a păcii 
în Timorul de Est şi spre deosebire de India în cazul Goa, 
sau al Indoneziei când a luat Timorul de Est, ea a 
redobândit Hong Kongul şi mai recent Macao. De 
asemenea, China a acţionat responsabil în timpul crizei 
financiare din 1998, fapt pentru care a fost internaţional 
aplaudată. În ultimul rând, dar nu mai puţin important, 
eforturile sale actuale de a dobândi dreptul de membru în 
Organizaţia Mondială a Comerţului, indiferent de meritele 
sau lipsurile poziţiei de negociere a Chinei, semnalează 
interesul tot mai mare al Republicii Populare Chineze 
pentru cooperarea globală multinațională. 


Contradicţii interne 9 

Imaginea devine mai alambicată când scena internă a 
Chinei este examinată cu amănunţime şi când sunt luate în 
calcul concepţiile actuale ale Chinei în legătură cu Statele 
Unite. China este, fundamental, o problemă deschisă. 
Revoluţia ei comunistă şi-a pierdut forţa. Reforma 
postcomunistă a fost parţial reuşită mai ales la nivel urban- 
industrial-comercial, dar acest lucru a necesitat 
compromisuri şi concesii doctrinare majore. Rezultatul 
este că sistemul chinez este un hibrid cu reziduuri 
puternice de dogmatism comunist în sectoarele industriale 
şi în birocraţia de stat, coexistând cu greu cu 
antreprenoriatul capitalist dinamic determinat de 
investiția străină. Orientarea sistemică viitoare a Chinei 
urmează, astfel, să fie totuşi pe deplin definită, dar este 
deja evident că este inerent contradictorie coabitarea, în 
cadrul ei, a comunismului şi comercialismului. 

Traiectoriile schimbării economice a Chinei şi a 
evoluției sale politice sunt, ca atare, diferite. Intr-un 
anume fel, distanța dintre ele va deveni prea mare ca să 
reziste. Va trebui, atunci, să se facă ceva. În plus, elita 
politică existentă - nici ea prea tânără - va fi în curând 
înlocuită de o generație care n-a ajuns la maturitate 
politică nici în timpul Marelui Salt înainte şi nici în timpul 
Revoluţiei Culturale, ambele fiind simptome de exuberanţă 
doctrinară comunistă. Elita politică ce a rezultat şi care s-a 
maturizat în timpul revoluţiei pragmatice a lui Deng 
Xiaoping în economia chineză şi de atunci încoace, poate fi 
mai mult înclinată să corecteze traiectoria politică a 
evoluţiei Chinei aducând-o mai aproape de traiectoria 
economică. 

Este, astfel, probabil, ca problema drepturilor omului 
să devină mai acută de vreme ce regimul politic caută într- 
un fel sau altul să închidă breşe dintre el şi contextul 
socio-economic în evoluţie. Constrângerile în libertatea 
politică personală, refuzul libertăţii religioase şi oprimarea 
minorităţilor - mai notabile în Tibet - nu pot fi susţinute în 

stabilirea pluralismului economic şi social în dezvoltare. 
Eforturile recente de a suprima mişcarea Falun Gong 
dovedesc vulnerabilitatea simțului politic şi ideologic al 
regimului. Ca atare, problema libertăţii este pe cale de a 
deveni mai critică şi mai dificil de rezolvat pentru regimul 
existent. Fără îndoială că este aproape sigur de prevăzut 
că în viitorul apropiat - probabil în decada următoare - 
China va trece printr-o serioasă criză politică. 

In orice caz, indiferent de perspectivele sale politice, 
China nu va deveni o putere globală în viitorul previzibil. 
Dacă termenul ar avea un sens real, el ar trebui să implice 
superioritatea de avangardă a unei adevărate capacităţi 
militare globale, o semnificativă influenţă economică şi 
financiară internaţională, o poziţie tehnologică distinctă şi 
un mod de viaţă social atractiv - toate acestea trebuie să 
se combine pentru a crea un larg impact politic. Chiar şi în 
cele mai improbabile circumstanţe ale continuării creşterii 
economice rapide, China nu va fi cap de listă în niciunul 
din aceste domenii timp de multe decade de acum înainte. 
În plus, înapoierea sa şi infrastructura socială slăbită, 
combinate cu sărăcia per capita şi enorma sa populaţie, 
reprezintă un mare obstacol. 

Trebuie notat aici că unii din alarmiştii zilelor 
noastre, care consideră ca inevitabilă devenirea Chinei o 
putere dominantă a lumii, reprezintă o reminiscență a 
istoriei, de mai înainte, referitoare la presupusa 
ascendență  predestinată a Japoniei la statutul de 
superputere. Acea isterie a fost în mod similar condusă de 
proiecţiile mecanice ale procentelor de creştere 
economică, fără a ţine seama de alte considerente 
complexe sau situații neaşteptate. Cumpărarea de către 
japonezi a Rockefeller Piaza a devenit, într-un fel, simbolul 
paranoic, o vedere uni-dimensională a viitorului Japoniei. 

Oricum ar fi, scena internă vagă a Chinei este foarte 
probabil să intensifice o atitudine inerent ambivalenţă şi 
ocazional potrivnică Statelor Unite. Deşi liderii chinezi 
recunosc că au nevoie de o relaţie stabilă şi chiar 

cooperantă cu Statele Unite dacă ţara lor va continua să se 
dezvolte, China nu mai este partenerul strategic al 
Americii împotriva unei amenințătoare Uniuni Sovietice. 
Aceasta s-a întâmplat după breşa cu Shanghai din 1972 şi 
mai ales după normalizarea relaţiilor, în 1980, care a 
transformat în mod dramatic relaţiile de adversitate, de 
trei decade, într-o decadă de cooperare strategică3. În 
prezent, cu dispariţia Uniunii Sovietice, China nu mai este 
nici adversarul Americii şi nici partenerul ei strategic4. Ea 
ar putea deveni un opozant în măsura în care, chiar China 
ar alege aşa sau dacă America i-ar da prilejul. 

Accentuarea  negativismului în prezent, politica 
chineză faţă de Statele Unite este o combinaţie de 
cooperare funcţională în zonele de interes specific şi o 
definire adversă a rolului Americii în lume5. Aceasta din 
urmă a dat naştere unor iniţiative diplomatice destinate să 
submineze conlucrarea globală a Statelor Unite. Politica 
chineză faţă de Rusia este în mod ostentativ prietenoasă la 
nivelul retoric, cu referiri frecvente la un „parteneriat 
strategic”. Acesta este şi cazul (poate nu surprinzător) cu 
relaţiile chino-franceze, ambele părţi proclamând (ca de 
exemplu, în timpul summit-ului de la Paris din octombrie 
1999 dintre preşedinţii Chirac şi Jiang) ardenta lor 
fidelitate faţă de conceptul „multipolarităţii globale” - nu o 
foarte subtilă critică la adresa detestabilei „hegemonii” 
americane. 

Fără îndoială, cuvântul „hegemonie” a devenit 
termenul preferat al Chinei în definirea rolului actual al 
Americii în lume. Declaraţiile publice chineze şi ziarele de 
specialitate, care se ocupă de problemele internaţionale, în 
mod frecvent denunţă Statele Unite ca fiind o putere 
perfidă, dominantă şi intervenţionistă, contând tot mai 
mult pe folosirea forţei şi fiind virtual tentată să intervină 
chiar şi în problemele interne ale Chinei. 

Acţiunea NATO în Kosovo a dat naştere, mai ales, 
unor masive revărsări de declaraţii chineze că America a 
adoptat conceptul de intervenţionism în dauna respectului 

pentru suveranitate naţională tradiţională, cu primejdioase 
implicaţii pentru China. Aşa după cum s-a exprimat un 
alarmat expert chinez: 

„Să presupunem că o turbulenţă internă împotriva 
Partidului Comunist sau împotriva guvernului izbucneşte 
în China, care nu poate fi rapid pusă sub control, şi că, în 
acelaşi timp, comunitatea internaţională se alătură 
curentului antichinez. În acest caz, hegemoniştii (poate 
împreună cu ţările aliate lor) ar putea lansa o invazie 
militară în China” 6. 

Cele de mai sus nu sunt o aserţiune extremă şi 
niciuna izolată. Asemenea alegaţii au fost însoţite de 
temerea sporită că Statele Unite îşi accelerează şi-şi 
intensifică eforturile de a constitui o coaliţie „care să fie un 
mic NATO al Asiei de Est” 7. Discuţiile americane, 
japoneze şi sud-coreene asupra unei posibile colaborări 
împotriva atacurilor cu rachete au intensificat aceste 
suspiciuni ale Chinei. Ocazional, speculaţiile din presa 
americană şi taiwaneză conform cărora Taiwanul ar putea 
fi inclus într-un astfel de efort colectiv i-au iritat, de 
asemenea, pe chinezi care consideră acest lucru o dovadă 
în plus că Statele Unite sunt tot mai mult înclinate să facă 
o separare, în fapt, a Taiwanului de China. 

Poate că cel mai elocvent exemplu al înclinaţiei 
Chinei de a accentua dimensiunile negative ale relaţiilor 
SUA-China este încercarea de a asigura o mai profundă 
raţionalizare intelectuală sau culturală pentru 
antagonismul care pare a se accentua. Cotidianul 7a Kung 
Pao din Hong Kong, deţinut de chinezi, a publicat în 
septembrie 1999 un editorial important intitulat „Cu 
privire la rădăcinile culturale ale conflictului chino- 
american” avansând teza potrivit căreia „conflictul dintre 
civilizațiile chineză şi americană se află la un nivel mai 
adânc, între modurile de viaţă seculare şi sacre”. Este 
surprinzător pentru un regim declarat comunist că tocmai 
China este cea care reprezintă modelul: „Civilizaţia 
chineză a pus accentul întotdeauna pe o integrare a omului 

în paradis”. Această identitate se spune că contrastează 
puternic cu „modul de comportament hedonist şi 
consumatorist care decurge din civilizaţia americană”, 
făcându-i pe americani „să se uite de sus la civilizaţia 
orientală, socotind-o înapoiată şi ignorantă”. Concluzia 
politică ce se desprinde din cele de mai sus a fost directă: 
„In relaţiile China-Statele Unite, va fi absolut imposibil să 
se rezolve, permanent, conflictele de concepţii politice în 
probleme ca drepturile omului, democraţie şi libertate” 8. 

Putem fi siguri că opiniile de mai sus sunt parţial 
instrumentale, pentru că ele sunt totodată destinate să 
servească eforturile chineze actuale de a pune America în 
defensivă ideologică. Ele nu definesc pentru Beijing 
caracterul general al relaţiilor SUA-China. Întrucât China 
caută să reducă anvergura preponderenţei americane 
globale (şi ca urmare influenţa ei asupra Chinei), este 
nevoie de un fel de legitimare doctrinară pentru 
antagonismul controlat; China vrea totuşi să reţină pentru 
ea, din motive evidente de interese interne, beneficiile 
vitale ale colaborării cu America. Echilibrul dintre cele 
două nu este uşor de menţinut, mai ales datorită faptului 
că liderii comunişti ai Chinei n-au găsit un înlocuitor 
eficient pentru anterioara lor concepţie marxistă despre 
lume. Realitatea esenţială impune o reţinere severă din 
partea înclinațiilor chineze antiamericane. 

Rezultă că legăturile militare SUA-China se 
păstrează, cele economice se dezvoltă, iar relaţiile politice 
se mențin relativ convenabile chiar în timp ce 
„Multipolaritatea” este  proslăvită şi „hegemonia“ 
condamnată în declaraţii comune cu Moscova, Paris şi cine 
s-ar mai alătura. Rezultatul este un amalgam confuz, ce 
implică terminologie comunistă şi sentimente chineze 
naţionaliste. Acest mişmaș reflectă poziţia ambivalenţă în 
care conducerea chineză se află atât în ţară cât şi în afară, 
datorită ambiguităţilor nerezolvate ale politicii chineze 
interne şi externe. 

Fără îndoială, liderii chinezi, în general, inteligenţi şi 

pragmatici, percep această ambiguitate inerentă. Ei 
trebuie să-şi dea seama că Parisul, retoric alături, nu se va 
alătura unei coaliţii fanteziste antiamericane, Beijing- 
Moscova-Paris. Ei trebuie să ştie că Rusia nu are mult de 
oferit Chinei, cu excepţia, poate, a vreunui echipament 
militar, nu foarte avansat din punct de vedere tehnologic, 
în fine, ei trebuie să înţeleagă - iar comportamentul lor 
arată că o fac - că în această conjunctură istorică, relaţiile 
cu Statele Unite sunt fundamentale pentru viitorul Chinei. 

Cele de mai sus duc spre o altă observaţie, China 
astăzi, în raport cu sistemul internaţional mai lărgit, nu 
este nici Japonia militaristă din anii 1930 şi nici Uniunea 
Sovietică amenințătoare ideologic şi strategic din anii 
1950 - 1970. Deşi toate analogiile, prin definiţie, induc în 
eroare parţial, există totuşi unele paralelisme importante 
între situaţia actuală din China şi Germania imperială 
aproximativ din 1890. In acel timp, politica Germaniei era 
în creştere, iar Germania însăşi era o putere în evoluţie. 
Ca şi China de astăzi ambițiile Germaniei erau conduse de 
un  resentiment faţă de percepţia unei lipse de 
recunoaştere şi respect (în cazul Germaniei, mai ales din 
partea unui Imperiu Britanic arogant şi, în cazul Chinei de 
astăzi, din partea unei Americi arogante), cu temerea de 
limitare printr-o coaliţie restrictivă şi tot mai antagonistă, 
cu ambiţii naţionaliste tot mai mari din partea 

TRIADA GEOSTRATEGICĂ populaţiei tinere 
preponderente şi cu dorinţa, ca atare, de a grăbi o 
rearanjare semnificativă în ierarhia socială globală. 

Nu se poate şti niciodată cu certitudine dacă războiul 
european din 1914, un sfert de secol mai târziu, n-ar fi 
putut fi evitat printr-o politică mai înţeleaptă în anii 1890. 
La fel, nu poţi fi sigur în ce direcţie se va îndrepta China în 
următorul sfert de secol. Totuşi, deja în acest stadiu ar 
trebui să se ştie bine ce perspectivă să fie evitată. Pentru 
America, acest lucru necesită o strategie limpede în 
problema sensibilă a Taiwanului şi chiar mai mult decât 
atât, în sarcina pe termen lung a poziționării Chinei într-un 

echilibru eurasian mai larg şi mai stabil. 

CE ESTE ŞI CE NU ESTE CHINA: UN DECALOG 

1. China nu este niciun adversar internaţional şi 
niciun partener al Statelor Unite, deşi este ostilă faţă de 
percepţia „hegemoniei” Statelor Unite. 

2. China nu va fi o putere globală, deşi este o putere 
regională capabilă de a-şi susţine interesele naţionale. 

3. China nu constituie o ameninţare directă la 
securitatea Statelor Unite. 

4. China nu constituie o provocare ideologică globală 
pentru Statele Unite. 

5. China nu este un destabilizator regional şi se 
comportă, de fapt, în mod internaţional într-o manieră 
relativ responsabilă. 

6. China nu este din punct de vedere politic nici 
totalitaristă şi nici democratică ci o dictatură oligarhic- 
birocratică. 

7. China nu se comportă în conformitate cu 
standardele universale ale drepturilor omului şi ale 
toleranţei faţă de minorităţi în locuri ca Tibet sau Xinjiang. 

8. China evoluează economic într-o direcţie dorită. 

9. China probabil că nu va evita grevele, tensiunile 
politice interne pentru că este un oximoron comunismul 
comercial. 

10. China nu are o viziune clară asupra evoluţiei sale 
politice sau asupra rolului său internaţional. 

PENTRU PROPORŢIONALITATE STRATEGICĂ 

Problema Taiwanului 

Pentru America, Taiwanul este o problemă, China 
este provocarea. Taiwanul complică relaţiile SUA-China, 
dar relaţiile SUA-China sunt cele care, în mare măsură, vor 
determina gradul de stabilitate sau instabilitate în 
Extremul Orient şi în mod mai general în Eurasia. După 
cum se presupune, felul în care este tratată problema 
Taiwanului va influenţa - şi în unele circumstanţe ar putea 
chiar determina - evoluţia relaţiilor SUA-China. Însă, cu 
excepţia impactului său asupra acestor relaţii, statutul 

Taiwanului în sine, nu constituie o preocupare 
internaţională. 

Este, totuşi, important de avut în vedere atât istoria 
cât şi strategia când tratăm problema sensibilă şi volatilă a 
relaţiei Taiwanului cu continentul. Această problemă este o 
moştenire directă a războiului civil din China. Este 
totodată o moştenire nerezolvată, pentru că existenţa 
separată a Taiwanului reaminteşte că nicio parte implicată 
în războiul civil nu a reuşit să o elimine, în totalitate, pe 
cealaltă. Deşi o parte a câştigat prin dobândirea 
controlului asupra teritoriului şi astfel asupra marii 
majorităţi a populaţiei chineze, partea care a pierdut s-a 
menţinut nu doar ca entitate politică, ci şi ca o potenţială 
alternativă politică, chiar dacă este izolată pe o insulă 
relativ mică, locuită doar de 2 la sută din populaţia 
chineză. 

Că Taiwanul a reuşit să-şi păstreze independenţa faţă 
de partea care a ieşit victorioasă din războiul civil chinez, 
s-a datorat, în principal, Statelor Unite, deşi America a 
continuat să fie, indirect, implicată în război chiar şi după 
terminarea lui pe continent în 1949. Ea a protejat şi a 
susţinut Taiwanul. Ciocnirile militare ocazionale din 
Strâmtoarea Taiwan s-au întâmplat până la încetarea, de 
facto, a războiului civil în anii 1970, la care s-a ajuns prin 
convorbirile directe SUA-China iniţiate sub preşedinţia lui 
Nixon şi oficializate, mai târziu, prin normalizarea 
relaţiilor  SUA-China sub preşedinţia lui  Carter9. 
Aranjamentul care a rezultat a fost absolut productiv 
pentru că a dat posibilitatea părţii câştigătoare să 
recunoască, de facto, împărţirea Chinei ca rezultat 
tranzitoriu al războiului civil, fără acceptarea acestui lucru 
ca o realitate permanentă de jure. 

Această soluţionare sensibilă a fost posibilă datorită 
acceptării de către ambele părţi a formulei complicate prin 
care (1) Statele Unite recunosc că în concepţia atât a 
continentului cât şi a Taiwanului există o singură Chină; 
(2) Statele Unite au afirmat că acceptă ca problema 

reunificării să fie în mod paşnic rezolvată (şi că interesul 
naţional al Statelor Unite va fi angajat dacă s-ar întâmpla 
altfel); (3) chinezii au reiterat că reunificarea este o 
problemă internă chineză, care să fie realizată prin 
mijloacele pe care China le socoteşte potrivite, deşi şi ei 
sunt, de asemenea, în favoarea unei rezolvări paşnice. 

Odată depăşit acest obstacol urma ca guvernul oficial 
recunoscut al Chinei să fie cel care să guverneze 98 la sută 
din poporul chinez. Mai urma ca şi Taiwanul să nu poată fi 
recunoscut ca un stat „suveran” separat, deşi Statele Unite 
puteau să menţină cu el legături practice şi funcţionale. 
Acest fel de legături au fost apoi oficial legiferate de 
Congresul SUA prin „Taiwan Relations Act” din 1980, care 
a reglementat relaţiile SUA cu Taiwanul fără a-l defini pe 
acesta drept stat suveran, în fapt, rezultatul marii 
tranzacţii a fost păstrarea unităţii formale a Chinei 
concomitent cu respectarea, practic, a realităţii existente a 
unui statut separat pentru Tai van. Aranjamentul s-a 
dovedit benefic, el permiţând totodată dezvoltarea 
extensivă a legăturilor dintre SUA şi China. Prosperitatea 
Taiwanului care a rezultat nu mai are nevoie de a fi 
probată. Ea a fost înfloritoare atât ca un miracol economic 
cât şi ca un mod democratic de a ăplana tensiunile chino- 
americane, a continuării vânzării de arme de către SUA şi 
a proclamării făţişe a rolului SUA în paşnica Strâmtoare 
Taiwan. Succesul Taiwanului a mai oferit dovada 
încurajatoare şi năucitoare pentru exemplificarea faptului 
că democraţia şi cultura chineză sunt compatibile, un 
exemplu care are implicaţii pe termen lung pentru evoluţia 
viitoare a Chinei pe continent. 

Taiwanul nu numai că a prosperat economic şi a 
înflorit politic, dar a devenit şi un participant activ şi 
respectat în diferite organizații internaţionale. De 
exemplu, este membru plin al Aslan Development Bank, al 
APEC şi al Central American Bank for Economic 
Integration, şi acum caută să aibă acces la WTO. El 
menţine legături regulate economice, tehnologice şi 

culturale cu peste 140 de state cu care nu are relaţii 
diplomatice oficiale. 

O dovadă şi mai pregnantă a beneficiilor care decurg 
din normalizarea relaţiilor SUA-China, a fost pacificarea, în 
fapt, a Strâmtorii Taiwan. In contrast cu contactele 
sporadice care aveau loc înainte de normalizare, a avut loc 
după aceea o masivă creştere de capital şi de populaţie 
care au traversat până acum apa separatoare10. Aceste 
legături socio-economice, au permis, pe rând, apariţia unui 
dialog  informai, dar serios, între reprezentanții 
autorităţilor respective. 

Unilateralismul lui Lee 

Acest aranjament informal a fost periclitat în cea de a 
doua jumătate a anului 1999 de redefinirea unilaterală a 
relaţiilor Taiwanului cu continentul, lansată brusc de 
autorităţile taiwaneze. Într-un interviu larg mediatizat, 
preşedintele Taiwanului, Lee Tenghui, a abandonat dintr- 
odată formula „O singură Chină”, redefinind relaţia 
Taiwanul de sine stătător? ea implicând „relaţii de la stat la 
stat”. Noua formulare avea un sens precis: o singură Chină 
era brusc redefinită prin existenţa a două state separate. 
Mai mult, Lee, într-o declaraţie 

TRIADA  GEOSTRATEGICĂ ulterioară, a insistat 
asupra faptului că locuitorii Taiwanului au dobândit „o 
nouă identitate naţională bazată pe Noua Conştiinţă 
Taiwaneză” 11. 

Iniţiativa lui Lee a fost lansată fără consultări 
prealabile cu Statele Unite. Ea a fost totuşi imediat urmată 
de eforturile uriaşe ale suporterilor taiwanezi din Statele 
Unite, încurajați de un lobby bine finanţat de Taiwan, 
pentru a determina guvernul SUA, prin presiune din partea 
Congresului, să adopte o poziţie de susţinere a 
„suveranităţii”  taiwaneze. Mai mulți suporteri ai 
Taiwanului au lansat şi o campanie publică pretinzând o 
amenințare militară, tot mai mare din partea Chinei la 
adresa Taiwanului şi insistând, mai ales, pe lângă 

candidaţii prezidenţiali republicani să susţină aşa-numitul 
„Taiwan Security Enhancement Act” introdus la începutul 
anului în Congresul SUA. Această lege propusă nu avea alt 
scop decât să reînvie, de facto, Tratatul Mutual de Apărare 
cu Republica China din 1955 (abrogat după recunoaşterea 
de către SUA a Republicii Populare Chineze), cu 
prevederile lui specifice şi nediscreţionare destinate să 
restaureze Taiwanul ca un aliat militar al SUA împotriva 
Chinei. 

Ar fi de notat că aceste tactici alarmiste de presiune 
nu ţineau seama de faptul că Republica Populară Chineză 
nu are nici în prezent şi, nici în viitorul apropiat, nu va 
avea capacitatea în aer şi pe mare să efectueze o invazie 
reuşită de debarcare după o traversare de 120 mile a 
strâmtorii. Trebuie să ne amintim imensa dificultate a 
debarcărilor în Normandia din 1944 peste canalul englez 
mai îngust, în ciuda copleşitoarei supremaţii aeriene şi 
navale a Aliaților precum şi a relativei slăbiri a forţelor 
germane. Spre deosebire de aceasta, forţele terestre care 
ar rezista forţelor comuniste debarcate sunt relativ mai 
bine înarmate şi mai mobile. Tai vanul are şi mijloacele de 
a contesta eforturile RPC de afirmare a superiorității 
aeriene şi navale în Strâmtoarea Taiwan. 

Este, de asemenea, demn de notat că secretarul SUA 
pentru apărare, într-o apreciere făcută în februarie 1999, a 
conchis că doar „prin 2005 Armata Populară de Eliberare 
va avea capacitatea de a ataca Taiwanul prin 
bombardamente şi rachete care vor degrada facilităţile 
militare esenţiale şi va deteriora infrastructura economică 
a insulei” 13. Chiar şi atunci, dobândirea unei asemenea 
capacităţi nu va însemna că RPC ar putea executa o 
invazie eficientă. Trebuie, de asemenea, ţinut seama de 
capacitatea Taiwanului de a plăti eficient cu aceeaşi 
monedă prin atacarea sau minarea porturilor majore ale 
Chinei, tăind astfel legăturile comerciale ale Chinei cu 
întreaga lume. 


4 Lege pentru Intensificarea Securităţii Taivanului (n.tr.). 


În orice caz, oricare ar fi fost motivele domnului Lee 
de a ieşi în public cu formula „relaţii de la stat la stat”, n-a 
existat nicio nevoie de securitate presantă pentru iniţiativa 
sa unilaterală. De aici întrebarea: pentru ce? întrucât 
conducerea taiwaneză trebuia să ştie că acest lucru va 
complica relaţiile SUA-China şi că va genera noi tensiuni în 
Strâmtoarea Taiwan: trebuie presupus că iniţiativa a fost 
luată (cel puţin parţial) pe considerentul că orice 
confruntare militară între SUA-China chiar dacă este 
provocată de Taiwan, ar acţiona în avantajul politic al 
Taiwanului. 

Pentru Statele Unite, potrivit încuviinţării noii 
formulări şi promulgări „Taiwan Security Enhancement 
Act14” ar însemna că Taiwanul ar primi, doar prin 
constrângere, mână liberă să-şi redefinească statutul aşa 
după cum doreşte, Statele Unite fiind obligate să apere 
oricum insula. S-ar merge până la o garanţie 
necondiționată de facto din partea SUA de protecţie pentru 
orice pas provocator pe care l-ar putea face Taiwanul, 
inclusiv chiar o formulă de despărţire de China, rezultând 
astfel o repudiere a acţiunilor anterioare ale SUA-China. 
Este, de asemenea, important de notat că în orice ostilităţi 
viitoare în Strâmtoarea Taiwan, Statele Unite se vor găsi 
total izolate internaţional. 

Pentru China, legislaţia americană propusă ar indica 
reangajarea Americii în războiul civil chinez, iar admiterea 
de către Beijing a formulării „de la stat la stat” ar însemna 
acceptarea oficială a împărţirii permanente a Chinei. Nu 
este o alegere acceptabilă pentru Beijing. Ar însemna, de 
asemenea, că în ochii chinezilor marea negociere cu 
Statele Unite a fost exploatată de Washington, întâi pentru 
a consolida Taiwanul şi apoi ca să transforme un Taiwan 
separatist într-un protectorat permanent al SUA. Niciun 
lider actual al Chinei n-ar putea accepta un astfel de 
rezultat şi relaţiile normale dintre Statele Unite şi 
Republica Populară Chineză ar fi, drept urmare, 
periclitate. 


De aceea, administraţia Clinton a fost pe deplin 
justificată să respingă noua formulă taiwaneză şi să 
asigure, din nou, Beijingul că înțelegerile anterioare dintre 
SUA şi China rămân valabile. (Câtva timp de acum înainte, 
Washingtonul nu va putea face altceva decât să navigheze 
atent între riscul inerent de asigurări necondiționate de 
securitate a Taiwanului şi obligaţia de a descuraja orice 
încercare din partea Chinei de a forţa unificarea. Poate că 
o clarificare suplimentară bilaterală Washington-Beijing cu 
privire la Taiwan ar putea fi de ajutor dacă ar implica un 
angajament strict din partea Chinei (exprimat, desigur, ca 
o decizie chineză unilaterală) de a nu folosi niciodată forţa 
pentru a dobândi unitatea naţională, concomitent cu un 
angajament la fel de „independent” din partea SUA de a 
pune capăt tuturor vânzărilor sale de arme Taiwanului 
dacă acesta declară formal că s-a separat de China. Totuşi, 
chiar şi în acest caz, relaţiile SUA-China vor mai rămâne 
vulnerabile de dezagregare din cauza problemei viitorului 
Taiwanului, nerezolvată şi permanent sensibilă. Iată de ce 
este improbabil ca fiecare din părţi să fie doritoare a-şi da 
reciproc asigurări. 

Democraţie: Condiţie esenţială 9 9 9 

Până la urmă problema Taiwanului va fi determinată, 
în primul rând, de ceea ce se întâmplă, de fapt, în China. O 
Chină care nu reuşește să evolueze politic sau care merge 
greu din punct de vedere social - ca să nu mai vorbim de o 
Chină care regresează ideologic - nu va atrage Taiwanul. 
Totodată, nu va intimida Taiwanul pentru că Statele Unite 
vor continua să aibă un interes naţional real în prevenirea 
unui conflict în Strâmtoarea Taiwan. Ca atare, Taiwanul va 
dori şi va trebui să continue a avea un acces măsurat cu 
prudenţă la mijloacele militare americane pentru 
autoapărare. 

În contrast, o dezvoltare reuşită şi o democratizare 
progresivă a Chinei poate duce, în cele din urmă, la un 
aranjament practic cu Taiwanul. Aceasta s-ar putea face 
prin lărgirea formulei „o ţară, două sisteme” (aplicată în 

prezent în Hong Kong) la „o ţară, mai multe sisteme”. 

Formula „o ţară, două sisteme” a fost exprimată, cu 
mare publicitate, de Deng Xiaoping în timpul întâlnirii 
mele cu el la Beijing în 1984. Ea a fost în mod explicit 
destinată ca să facă un serviciu Taiwanului. În 1997, în 
cursul unei vizite în Taiwan, eu am folosit expresia „o ţară, 
mai multe sisteme”, având în minte - în plus faţă de China 
- Hong Kong, Macao şi poate eventual Taiwan. Într-un 
interviu în ziarul londonez Times (18 octombrie 1999), 
preşedintele Jiang, vorbind despre „obiectivele principale 
ale Chinei pe la mijlocul secolului următor” s-a străduit să 
precizeze că, „Noi în cele din urmă vom rezolva problema 
Taiwanului şi vom realiza marele ideal al reunificării 
naţionale prin aderarea la politica de reunificare paşnică şi 
o ţară, două sisteme după întoarcerea cu succes a Hong 
Kongului şi Macao” (pasajele scrise cu italice [accentuarea 
mea] indică limpede răbdarea istorică). 

In acest stadiu, nu este posibil de a fi mai precis, dar 
purtătorii de cuvânt taiwanezi sunt, în general, corecti în a 
susţine că democratizarea Chinei este practic premisa 
oricărui angajament care să poată duce spre reunificare (şi 
să sfârşească prin a o realiza). Ca atare, reala provocare 
strategică pentru Statele Unite - mai importantă decât 
problema Taiwanului - ţine de evoluţia Chinei atât în 
politica sa internă cât mai ales în ideile fixe globale ale 
elitei conducătoare. 

Această evoluţie poate fi, în mod subtil, influenţată 
din exterior, chiar dacă se va întâmpla o transformare 
democratică în China datorită presiunilor socio-economice 
determinate (parțial  neintenţionat) de reformele 
economice, altfel, raţionale ale elitei conducătoare. Efectul 
lor cumulativ, mai ales din cauza comunicaţiilor moderne 
din mass media, este inerent incompatibil cu represiunea 
politică, durabilă. In acest context, cauza drepturilor 
omului poate şi trebuie să fie, în mod deliberat, susţinută 
din afară chiar cu preţul unei fricţiuni cu conducătorii 
Chinei. 


Totuşi, China nu este statul clientelar al Americii. Şi 
nici nu constituie o provocare ideologică globală ca fosta 
Uniune Sovietică, în care caz a fost util de pus această ţară 
în defensivă făcând din drepturile omului o problemă 
majoră. Fără îndoială că o politică de confruntare 
ideologică, susţinută, cu China este foarte probabil că va 
întârzia schimbările dorite prin stimularea mai directă a 
reacţiilor regresive din partea unei elitei tot mai nesigură 
din punct de vedere politic. Date fiind schimbările care se 
petrec în China, inclusiv trendul ei, evident spre o mai 
mare deschidere către lume, promovarea drepturilor 
omului în ţară poate fi mai eficientă dacă este întreprinsă, 
în mod deliberat, pe căi ocolite. 

De exemplu, programele extensive de a ajuta China 
să accepte domnia legii sunt menite să aibă un semnificativ 
impact  democratizator. Fără îndoială că experienţa 
negativă a manifestărilor Rusiei post-sovietice, accentele 
stridente de democraţie electorală se pot dovedi a fi 
înşelătoare. Prin contrast, răspândirea instituţionalizată a 
domniei legii poate crea baze trainice pentru o adevărată 
democratizare, concomitent cu creşterea perspectivelor 
pentru o economie de piaţă funcţională. Întrucât elita 
conducătoare găseşte că aceasta din urmă este în interesul 
ei, propagarea domniei legii este cu atât mai uşoară din 
punct de vedere politic şi cu atât mai eficientă pe termen 
lung. 

La fel, dezvoltarea ajutorului funcţional dat oficialilor 
locali, care în număr tot mai mare sunt candidaţi la 
alegeri, trebuie să constituie un obiectiv major al unui 
program inteligent, dar nu strident, în problema 
drepturilor omului. Cu cât guvernarea locală este mai 
puternică şi mai democrată, cu atât controalele centrale 
sunt mai slabe. Totuşi aici, de exemplu, elita politică 
conducătoare este susceptibilă de a fi atrasă în mod 
tentant întrucât ea îşi dă seama că o guvernare locală 
eficientă este necesară pentru reuşita modernizării. 
Drepturile omului pot fi astfel transformate în propriile 

ambiţii interne ale Chinei. Congresul Statelor Unite ar fi 
de dorit să fie sfătuit să aibă în vedere observaţiile de mai 
sus, atunci când acordă un sprijin mai mare diferitelor 
organizaţii nonguvernamentale angajate în ajutorarea 
Chinei de a dezvolta o veritabilă societate civilă. 

Problema Taiwanului este greu de rezolvat, mai ales 
întrucât o strategie de procedură indirectă nu răspunde 
nevoilor mai urgente ale poporului tibetan. Ca atare, în 
această problemă, este inevitabilă o poziţie publică de 
dezaprobare. Într-o oarecare măsură, guvernul chinez 
poate conchide că sunt prea mari costurile reputației 
Chinei şi că o aplicare creativă a formulei „o ţară, mai 
multe sisteme” ar asigura o soluţie mai constructivă 
pentru ceea ce reprezintă în mod evident o violare majoră 
a normelor internaţionale stabilite pentru tratamentul 
minorităţilor etnice. Convorbiri directe cu Dalai Lama ar 
reprezenta un pas semnificativ în direcţia corectă iar 
continuarea sprijinului SUA pentru poporul tibetan este 
astfel în ordine. 

Factorul japonez 

Rezolvarea eficientă a acestor probleme delicate este 
mai probabilă dacă Statele Unite susţin o politică care să 
sporească în mod progresiv rolul Chinei într-o Asie de 
Nord Est paşnică şi în echilibrul unei puteri eurasiene 
stabile. Numai în acest context mai larg poate problema 
pregnantă a Taiwanului să fie, în final, însuşită. Şi formula 
unei Chine democrate şi prospere ca fiind „o ţară, mai 
multe sisteme” să devină realitate. Mai mult decât atât, tot 
aşa cum Statele Unite n-au putut duce o politică reuşită 
faţă de Uniunea Sovietică, fără a-şi calibra simultan cu cea 
mai mare grijă relaţiile cu Europa, tot astfel politica 
americană faţă de China trebuie să fie, aproape prin 
definiţie, o politică triunghiulară, ţinând seama foarte mult 
de Japonia. 

China este, în special, sensibilă la tot ce ţine de 
Japonia şi rolul ei internaţional schimbător. China 
consideră Japonia ca un rival dintotdeauna şi ca o 


extindere a puterii SUA. Caracterul şi sfera alianţei SUA- 
Japonia este, ca atare, o problemă de cea mai mare 
importanţă pentru Beijing. Şi, în mod deloc surprinzător, 
japonezii sunt şi ei la fel de preocupaţi de China şi de 
relaţiile ei cu Statele Unite. Deosebit de şocantă a fost 
observaţia făcută de Yukio Hatoyama, preşedintele 
Partidului Democrat din Japonia, că „Noi trebuie să facem 
mai multe eforturi ca să întărim încrederea Chinei în 
Japonia pentru că noi nu suntem siguri ce va aduce viitorul 
relaţiilor dintre SUA şi China”. Hatoyama a adăugat: „Nu 
poate fi total exclus ca Washingtonul şi Beijingul să nu se 
lupte pentru hegemonie. Ca atare, este întrucâtva 
potenţial periculos să considerăm că este sigur să fii 
întotdeauna de partea Statelor Unite”. Nu este o exagerare 
să spunem că dacă Japonia rămâne esențialmente aliată cu 
America sau, în loc să se înarmeze ea însăşi şi să acţioneze 
în mare măsură singură în Asia, se va determina în mod 
absolut cât de bine sau de prost manevrează Statele Unite 
relaţiile lor cu China15. 

Consecințele acestei realităţi triunghiulare au două 
aspecte. Pentru China, implicaţia majoră este aceea că 
Beijingul ar fi înţelept să se reţină de la campania sa de 
atacare a „hegemoniei” americane. Aceasta ar fi foarte 
dăunătoare pentru China. Retorica chineză suprainflamată 
cu privire la o coaliţie antiamericană cu Rusia (şi poate, de 
asemenea, şi cu India) ar putea duce la presiuni şi mai 
puternice, în America, din partea unei alianţe antichineze 
condusă de SUA care cuprinde nu numai Japonia şi Coreea 
de Sud ci şi Taiwanul. Unii din America ar putea, de 
asemenea, susţine o opoziţie strategică faţă de India pe 
temeiul că India este prudentă cu China şi că ea 
împărtăşește idealurile democratice ale Americii. Chinezii 
ar trebui, de asemenea, să fie conştienţi că sentimentele 
antichineze latente, dar puternic înrădăcinate, dacă li se 
oferă prilejul, ar putea rapid să domine politica japoneză. 

De fapt, sentimentele antichineze din Japonia, mai 
ales în stabilirea politicii sale externe, sunt vizibil în 

creştere. Nobuo Miyamoto, directorul Consiliului de 
Cercetare Nomura, spune că în ciuda unei declaraţii 
comune a convorbirilor Japoniei cu China despre un 
parteneriat „prietenesc şi cooperant”, Japonia şi China nu 
vor putea să iasă dintr-o relaţie de competiţie politică şi 
strategică în următorii 50 - 100 ani16. 

Inceperea ostilităților  chino-americane foarte 
probabil că va stârni o intensă cursă a înarmărilor între 
Japonia şi China în detrimentul atât al stabilităţii cât şi al 
poziţiei americane în Extremul Orient. Deşi nici America şi 
nici Japonia nu pot exclude posibilitatea ca, fireşte, China 
să devină o ameninţare - şi ca atare, alianţa lor este 
totodată o formă de asigurare - nu este nici în interesul 
Americii şi nici al Japoniei să grăbească această 
ameninţare. De aceea, o alianţă antichineză cu o Japonie 
reînarmată ar fi ultima şi nu prima opţiune strategică a 
Americii. 

În acest sens, pentru America implicarea esenţială 
este aceea că Statele Unite trebuie să fie foarte precaute 
în echilibrarea inevitabilă reorganizării, a cooperării SUA- 
Japonia în problema apărării, orientându-se spre o creştere 
a rolului securităţii naţionale pentru Japonia, cu o 
imperativă atenţie faţă de preocupările Chinei. Chinezii 
sunt convinşi că Japonia este inevitabil implicată în 
remilitarizarea semnificativă şi că ţinta ei este China. 
Presa chineză, în mod absolut deliberat, face caz de toate 
declaraţiile japoneze ce pot fi interpretate ca antichineze. 
Astfel, cel mai autorizat ziar chinez a fost cuprins de o 
furie paroxistică când Ishihara Shintaro, guvernatorul nou 
ales al Tokio-ului - cunoscut, de asemenea, pentru 
atacurile sale la adresa Statelor Unite - s-a referit la 
Taiwan ca fiind un „stat periferic” al Japonieil17. Statele 
Unite trebuie să fie, în special, atente să se asigure ca o 
Japonie mai puternică din punct de vedere militar să fie pe 
deplin integrată într-un sistem mai larg de securitate 
colectivă în Asia de Nord-Est şi să nu se considere, mai cu 
seamă, a fi aliatul Americii împotriva Chinei. 


De asemenea, rezultă că dezvoltarea cooperării SUA- 
Japonia în problema securităţii în Extremul Orient trebuie 
proiectată într-o manieră care să nu imite obiectivul iniţial 
evident al NATO cu privire la intenţiile agresive ale Uniunii 
Sovietice. In prezent, China nu are capacitatea de a 
întreprinde, cu adevărat, o serioasă agresiune regională. 
În consecinţă, planul de apărare SUA-Japonia-Coreea de 
Sud, în curs de desfăşurare, precum şi exerciţiile aferente 
trebuie să evite o acţiune făţişă antichineză. În plus, China 
trebuie să fie inclusă, cât mai mult posibil, în dialogul 
multilateral privind securitatea regională. Americii i-au 
trebuit ani şi multe eforturi ca să urgenteze discuţii 
serioase militare trilaterale SUA-Japonia-Coreea de Sud. 
Au fost, de asemenea, iniţiate consultări cu privire la 
apărare între SUA-Japonia-China-Coreea de Sud şi acestea 
pot deveni, treptat, mai oficiale. Punctul principal care 
trebuie avut aici în vedere este că această securitate 
regională în Asia de Nord-Est nu este un joc de zero-sum5; 
cum este China tratată, ar putea deveni o profeție care se 
împlineşte de la sine. 

Problema sensibilă din punct de vedere politic a 
Theater Missile Defense (TÂND) (Teatrul de Apărare 
împotriva  Rachetelor) este foarte relevantă pentru 
comentariile de mai sus. Bine manevrat sistemul TÂND 
poate fi, regional, stabilizator; manevrat rău, ar putea 
provoca o intensă ostilitate între SUA şi China în timp ce în 
Japonia ar avea loc o polarizantă şi destabilizatoare 
dezbatere cu privire la relaţiile Japoniei cu Statele Unite şi 
China. În consecinţă, două precauţii importante se impun. 
Prima, că niciun TAND regional SUA-Japonia-China-Coreea 
de Sud, nu trebuie să includă Taiwanul nici oficial şi nici 
prin folosire directă. Taiwanul poate fi, de facto, acoperit 
printr-un TAND amplasat pe platformele navelor 
americane, evitând astfel acuzaţia Chinei că Statele Unite 


5 Referitor la o situaţie (ca într-un joc sau relaţie) în care un câștig 
pentru 6 parte atrage după sine o pierdere corespunzătoare pentru 
cealaltă parte (n.tr.). 


fac, pe uşa din dos, un aranjament oficial de apărare cu 
Taisanul. A doua, consultaţiile cu chinezii cu privire la un 
posibil sistem de rachete, trebuie să fie menţinut pe 
aceeaşi bază care a fost propusă şi Rusiei. Nu există niciun 
motiv pentru a trata China diferit. 

Mai mult, este, de asemenea, important sa de facă 
cel mai mare efort în vederea stimulării unui dialog 
strategic inteligent cu China referitor nu numai la 
securitatea Asiei de Nord-Est ci şi a Eurasiei mai ales. Ori 
de câte ori este posibil ar trebui să aibă loc un dialog 
tripartit care să implice şi Japonia. Tematica acestui 
dialog, ar fi oportun să includă şi viitorul Rusiei (un subiect 
rar discutat în profunzime cu chinezii şi care este, totuşi, 
de importanţă vitală pentru China, dată fiind populaţia ei 
mult mai mare, economia ei în rapidă creştere spaţiul gol 
din Extremul Orient rusesc învecinat) 18 şi statutul 
statelor din Asia Centrală (cu resursele lor de energie care 
sunt de mare interes atât pentru China cât şi pentru 
Japonia), şi stabilitatea în Asia de Sud-Est şi relaţiile 
şubrede dintre India înarmată nuclear şi Pakistan. 
Dezvoltând şi instituţionalizând un astfel de dialog şi, mai 
ales, făcând o reală trilaterală, va fi nevoie de un efort 
major şi timp îndelungat, dar promovarea lui ar trebui 
considerată ca o deosebită prioritate strategică a Statelor 
Unite. 

Intre timp, un dialog trilateral fructuos, precum şi o 
abordare cooperantă (şi nu unilaterală) a problemei TÂND 
poate favoriza o mai mare înclinaţie din partea Chinei de a 
rezolva paşnic împărţirea Coreei. Această împărţire, ultima 
moştenire majoră teritorial-politică nerezolvată ca urmare 
a Războiului Rece, este tot mai anormală. Totuşi, pentru 
rezolvarea lui constructivă este nevoie nu numai de 
asentimentul Chinei, ci şi de participarea ei efectivă. 
Această participare va deveni mai probabilă când China va 
începe să se considere ca făcând parte dintr-o schemă mai 
largă de securitate, în Extremul Orient, în care America şi 
Japonia nu sunt percepute ca adversarii ei potenţiali. 


Un dialog strategic trilateral ar putea, la rândul lui, 
să deschidă calea spre un forum, mai larg, de securitate 
eurasiană care să cuprindă America, Europa, Rusia, China 
şi Japonia. Vestul continentului eurasian este deja superior 
organizat prin NATO şi UE şi aceste structuri integrate 
coincid cu volatila „zonă medie” a Eurasiei, cel de al 54-lea 
membru al Organizaţiei pentru Securitate şi Cooperare în 
Europa (OSCE), care include Rusia şi statele din Asia 
Centrală. În est, cooperarea pentru securitate, 
instituţionalizată, cuprinde doar tratatele oficiale SUA- 
Japonia şi SUA-Coreea de Sud precum şi consultările 
neoficiale Japonia-Coreea de Sud. China nu este oficial 
angajată şi nu există niciun echivalent pentru 
neconstrânsa cooperantă OSCE. Cel puţin, un serios dialog 
strategic în cinci ar putea totuşi promova redefinirea 
literei e din OSCE din „european” prin includerea într-un 
OSCE nedefinit şi extins a unei duzini de state asiatice. 

ZECE PRINCIPII DE BAZĂ ŞI PREMISE PENTRU 
RELAŢIILE SUA-CHINA 

1. Viitoarea orientare a Chinei şi nu viitorul 
Taiwanului trebuie să fie preocuparea strategică centrală a 
Americii. 

2. Un aranjament cu Tai vanul, de apărare antichinez, 
nu trebuie indirect reînnoit iar vânzările de arme de către 
SUA trebuie cu grijă echilibrate, în funcţie de situaţia 
relaţiilor dintre SUA şi China şi capacităţilor Republicii 
Populare Chineze. 

3. Reunificarea paşnică poate fi promovată doar 
printr-o democratizare şi o mai mare prosperitate a RPC în 
baza unei formule „o ţară, mai multe sisteme”. 

4. Respectarea drepturilor omului în China trebuie 
încurajată printr-o politică neforţată de concentrare a 
atenţiei asupra beneficiilor domniei legii. 

5. Relațiile SUA-China-Japonia sunt extrem de 
interactive, într-un mod care aminteşte de relaţiile 
americano-europenesovietice. 

6. Statele Unite trebuie să promoveze un dialog 

strategic trilateral cu China şi Japonia cu privire la 
securitatea Eurasiei. 

7. O coaliţie preempiivă de apărare antichineză, 
bazată pe TAND ar putea deveni o profeție a unei Chine 
ostile care se împlineşte de la sine. 

8. OSCE trebuie să se extindă ca să includă Asia, 
după convorbirile în cinci asupra securităţii la care au 
participat Statele Unite, Europa, Rusia, China şi Japonia. 

9. G-8 trebuie extins la G-9 prin includerea RPC. 

10. Ţelul final al SUA trebuie să fie o Chină care să 
devină un real partener cu adevărat legitim, într-un sistem 
cooperant eurasian tot mai dezvoltat. 

Integrarea Chinei 

Sarcina asimilării Chinei într-un echilibru mai larg 
eurasian trebuie dusă şi pe alte fronturi. În plus, faţă de 
formarea unor relaţii mai susţinute trilaterale cu China şi 
Japonia, intrarea Chinei în WIC şi reglarea relaţiilor 
comerciale normale între Statele Unite şi China ar fi paşi 
semnificativi în integrarea, treptată, a Chinei în economia 
mondială. 

Acest lucru se explică şi în problema includerii Chinei 
în G-8 (lucru pe care l-am susţinut timp de peste trei ani). 

Summitul G-8 a devenit un hibrid, nici forum pentru 
democraţie şi niciun conclav al celor mai avansate 
economii. Această formulă duală a fost compromisă de 
decizia politică expediantă, de a include Rusia, cu o 
economie nu prea avansată şi o democraţie îndoielnică. O 
grabă politică similară ar trebui, ca atare, să dicteze 
includerea Chinei, cu o economie mult mai dinamică, 
devenind astfel G-9 un forum de putere globală mult mai 
reală. Acest lucru va favoriza statutul Chinei ca invitat, 
sporindu-i totodată rolul în constituirea sistemului global. 

În unele privinţe, comportamentul internaţional al 
Chinei deja nu este mai rău şi poate fi chiar mai bun decât 
al Indiei. New Delhi de-a lungul timpului a suferit diferite 
forme de agresiune sovietică, a avut războaie cu vecinii 
săi, mai des decât China, şi-a afişat disprețul faţă de 

neproliferarea armelor nucleare, a folosit forţa ca să 
rezolve unele moşteniri coloniale ca, de exemplu, Goa, n-a 
ţinut seama de drepturile omului în Caşmir şi s-a 
manifestat nu mai puţin gălăgioasă decât China în 
negocierile WTO. Cu toate acestea, niciun candidat 
prezidenţial important din America n-a etichetat India ca 
fiind „competitorul” său major cum a fost cazul cu China la 
finele anului 1999. Evident, idealurile democratice ale 
Indiei dau ambițiilor sale externe un aspect mai favorabil, 
dar comparaţia cu India - care ca şi China este foarte 
săracă, în curs de dezvoltare, dar la fel aspirând la putere 
politică - trebuie să ajute la plasarea, în perspectivă, a 
temerilor de China întrucâtva supraexagerate. 

Important, totuşi, de reiterat că este puţin probabil 
să redevină China partenerul strategic al Americii în 
maniera în care a fost în decada care a început cu finele 
anului 1970. Tot ceea ce se poate aştepta, în mod raţional, 
cu excepţia unei grave crize interne sau internaţionale, 
este ca, treptat, China să devină un jucător tot mai 
cooperant în Jocul” internaţional, în care participanţii 
principali joacă în concordanţă cu regulile stabilite chiar 
dacă fiecare din ei îşi menţine propriul său scor-/Ca jucător 
regional major, China, ocazional, va intra în contradicţie cu 
Statele Unite, dar este totodată foarte probabil să-şi dea 
seama că interesele sale pe termen lung sunt mai bine 
servite prin respectarea standardelor comune. China nu 
poate deveni astfel niciun aliat oficial dar niciun inamic 
declarat al Americii, poate fi însă un participant important 
în sistemul internaţional în dezvoltare, făcând tot mai mult 
faţă şi acceptând, împotriva voinţei sale, din ce în ce mai 
mult regulile acestui sistem. 

O astfel de Chină internaţională şi mai cooperantă va 
avea un important efect geostrategic asupra Eurasiei. Date 
fiind temerile evidente ale Rusiei faţă de economia mai 
liberă şi populaţia mai mare a Chinei, e mult mai probabil 
că o astfel de Chină va împinge Moscova spre Europa 
atlanticistă decât o Chină care este ostilă Statelor Unite. În 

acelaşi timp, o astfel de Chină va consolida poziţia Japoniei 
într-o alianţă stabilă cu America fără a determina Tokio să 
treacă la o reînarmare rapidă sau să intre în tensiuni care 
să creeze disensiuni cu Statele Unite. 

Ca urmare principala sarcină strategică a politicii 
SUA faţă de China nu-şi va atinge scopul fără o schimbare 
fundamentală, cu adevărat istorică, în concepţia elitei 
chineze: a nu mai considera China ca Regatul Medieval 
sau ca Imperiul Celest, sau ca o victimă lezată în 
drepturile sale, sau ca centrul revoluţionar al lumii - ci, 
mai prozaic, ca un partener legitim în stabilitatea 
eurasiană şi ca un factor important în sistemul global. 

Note 

1. Kenneth Lieberthal, „A New China Strategy”, 
Foreign Affairs  (noiembrie/decembrie 1995). Lieberthal a 
fost membru în staful NSC (Consiliul Naţional de 
Securitate) al lui Clinton. 

2. Vezi concluzia trasă de Z.M. Khalilzad şi alţii, „The 
United States and China: Strategic and Military 
Implications” (Santa Monica, Calif.: RAND, 1999), p. 59. 

3. Întreaga poveste a cooperării productive SUA- 
China îndreptată împotriva Uniunii Sovietice (mai ales cu 
privire la Afghanistan), iniţiată de administraţia Carter şi 
continuată sub Reagan, mai rămâne încă de relatat. 

4. A devenit, desigur, un partener economic 
semnificativ - de fapt cel de-al patrulea partener comercial 
mai mare al Statelor Unite. Comerţul bilateral al Chinei cu 
Statele Unite s-a cifrat în exporturi de $ 62, 6 bilioane, iar 
importurile la $ 12, 9 bilioane în 1977. in acelaşi an, 
investiţiile străine directe ale SUA în China au fost de 
peste $ 5 bilioane. 

5. Unii lideri importanţi chinezi au speculat chiar cu 
privire la posibilitatea unei coliziuni militare SUA-China. 
Într-o adresă către cadrele superioare PLA, Zhang 
Wannian, vicepreşedintele Comisiei Centrului Militar, a 
declarat deschis, la începutul anului 1999 că, „Există încă 
posibilitatea ca un război limitat să poată izbucni între 

China şi Statele Unite44. Cheng Ming (Hong Kong, lunar), 
1 aprilie 1999. 

6. Shi  Yinhong, „Scholar on  Hegemonistic 
Interference44, Ta Kung Pao, 2 iulie 1999, tradus de 
Foreign Broadcast Information Service (FBIS). Mai precis, 
el avertizează că „hegemoniştii ar fi posibil să intervină în 
treburile Chinei în următoarele probleme: problema 
Taiwanului, problema Tibetului şi Xinjiang-ului, problema 
insulelor maritime ale Chinei de Sud, sistemul politic al 
Chinei sau armele strategice ale Chinei44. 

7. Ding Sheng, „The New Clinton Doctrine44, 
Xiandai Guoji Guanxi, 20 august 1999, trad. de FBIS. O 
discuţie autorizată a pretinselor planuri americane de a 
domina strategic Eurasia şi de a exploata până la capăt 
diferitele sale probleme etnice este conținută într-o analiză 
a relațiilor  SUA-Rusia făcută de Lu  Zhongwei, 
„International Security Environment Goes Through 
Changes44, Beijing Review, 23 august 1999. 

8. „On Cultural Roots of the Sino - SUA conflict44, Ta 
Kung Pao, 21 septembrie 1999, trad. de FBIS. 

9. Un neobişnuit de sincer raport prezidențial asupra 
modului în care s-a efectuat normalizarea este furnizat de 
„The Real China Story44 întocmit de Jimmy Carter, 
Foreign Affairs (noiembrie/decembrie 1999). 

10. Se estimează că până la 200.000 oameni de 
afaceri taiwanezi lucrează acum în RPC, cu investiții 
taiwaneze în China propriu-zisă cu un excedent de $ 20 
bilioane acum şi cu alte $ 25 bilioane planificate. RPC este 
în prezent cel de-al treilea partener comercial al 
Taiwanului, după Statele Unite şi Japonia. 

11. Lee Teng-hui, „Understanding Taiwan”, Foreign 
Affairs  (noiembrie/decembrie 1999). 

12. Noţiunea de un Taiwan „suveran” a fost explicit 
acceptată într-o declaraţie publică emisă de un grup de 
experţi conservatori de politică externă, din care unii joacă 
un rol activ în campania prezidenţială actuală (comunicat 
de presă al Heritage Foundation din 24 august 1999). 


13. William S. Cohen, „The Security Situation in the 
Taiwan Strait”, Raport adresat Congresului în conformitate 
cu  Fy99 Appropriations Bill (Washington, D.C.: 
Departamentul Apărării, 1999). 

14. Camera (reprezentantilor) a votat în februarie o 
versiune modificată a legii. 

15. Pentru o discuție relevantă asupra relațiilor 
Japoniei cu China şi Statele Unite conduse de liderii oficiali 
ai Japoniei, vezi „Seeking True Independence, et al” (în 
japoneză), Yomiuri Shimbun, 11 ianuarie 2000. 

16. Chuo Koron (februarie 1999), p. 247, trad. de 
FBIS. 

17. Vezi „Ishihara’s Antics Worth High Vigilance”, 
Renmin Ribao, 17 noiembrie 1999, trad. de FBIS. 

18. Atât ruşii cât şi chinezii sunt foarte sensibili la 
realitățile demografice care prevalează în extremitățile 
orientale ale Eurasiei. Populația din Manciuria singură 
este de 102, 3 milioane şi densitatea pe km? este de 168. 
Populația totală a celor patru regiuni adiacente ale Rusiei 
este de 6, 1 milioane cu o densitate a populației de doar 5, 
3 pe km?. 

Capitolul doi 

Convieţuirea cu o nouă Europă 

Alianţa Transatlantică este cea mai importantă 
relaţie globală a Americii. Ea este trambulina care dă 
posibilitate Americii, ca, implicându-se, să joace rolul 
decisiv, de arbitru în Eurasia - arena centrală de putere a 
lumii - creând o coaliţie, în mod global dominantă, în toate 
dimensiunile principale de putere şi influenţă. America şi 
Europa împreună servesc ca axă de stabilitate globală, 
locomotiva economiei mondiale şi conexiunea capitalului 
intelectual precum şi inovaţia tehnologică. La fel de 
important este faptul că ele sunt familiarizate cu cele mai 
avansate democraţii ale lumii. Ca atare, modul de 
conducere a relaţiilor americano-europene, trebuie să 
constituie cea mai importantă prioritate a Washingtonului. 

Pe termen lung, apariţia unei Europe cu adevărat 

unite din punct de vedere politic ar necesita o schimbare 
structurală în distribuirea puterii globale, cu consecinţele 
ca cele generate de prăbuşirea imperiului sovietic şi de 
creşterea ulterioară a preponderenţei globale a Americii. 
Impactul unei astfel de Europe asupra propriei poziţii a 
Americii în lume şi asupra echilibrului puterii eurasiene ar 
fi enorm (vezi tabelul de pe pagina următoare pentru un 
indiciu asupra modului în care o Europă unită ar opri 
dezvoltarea Statelor Unite), generând în mod inevitabil 
tensiuni severe bilaterale transatlantice. În prezent, 
niciuna din părţi nu este echipată ca să facă o astfel de 
potenţială schimbare semnificativă. 

Americanii, în general, nu înţeleg dorinţa europeană 
de a avea un statut mai bun în relaţiile bilaterale şi 
lipsindule o apreciere clară a diversităţii concepţiilor 
europene cu privire la Statele Unite. Europenii deseori nu 
reuşesc să înţeleagă spontaneitatea şi sinceritatea 
angajamentului Americă faţă de Europa, băgându-şi în cap 
că dorinţa Americă de a susţine alianţa euro-atlantică este 
o înclinaţie 5J 5 

de duplicitate machiavelică. 

Este de notat, totuşi, că acele cuvinte operative din 
paragraful precedent cu privire la semnificaţia unei 
Europe cu adevărat unite sunt „ar fi”. O Uniune Europeană 
cu o veritabilă greutate politică şi unită nu este 
predestinată. Apariţia unei asemenea Europe depinde de 
profunzimea integrării sale politice, în scopul expansiunii 
externe a Europei şi de gradul în care îşi dezvoltă Europa 
identitatea sa militară şi politică. În aceste privinţe trebuie 
făcuţi însă paşi decisivi. 

Surse: The World Factbook, 1999 (Washington D.C. 
Central Intelligence Agency, 1999). Estimările de export şi 
import sunt calculate din cifrele comerciale din 1998 din 
Direction of Trade Statistics Quarterly (Washington D.C. 
Internationnal Monetary Fund, decembrie 1999), 2 - 5. 

— UE 27 constă din membri actuali şi toţi candidaţii 
potenţiali la calitatea de membru din Europa Centrală şi 

În prezent, Europa - în pofida puterii sale economice, 
a semnificativei integrări economice şi financiare şi a 
solidei veridicităţi a prieteniei transatlantice - este, de 
facto, un protectorat militar al Statelor Unite. Situația 
generează, fireşte, tensiuni şi resentimente, mai ales, de 
când ameninţarea directă asupra Europei, ce crase o 
asemenea dependenţă întrucâtva acceptabilă, este, în mod 
evident, în descreştere. Fără îndoială, nu este doar un fapt 
că alianţa dintre America şi Europa este inegală dar este, 
totodată, adevărat că asimetria existentă în puterea dintre 
cele două este probabil să se lărgească chiar ulterior în 
favoarea Americii. 

Această asimetrie se datorează atât puterii fără 
precedent a expansiunii economice a Americii cât şi 
inovației tehnologice, pe care America o iniţiază în domenii 
atât de complexe şi diverse, cum sunt biotehnologia şi 
tehnologia informaţiilor. Mai mult decât atât, revoluţia 
tehnologică condusă de America în problemele militare 
intensifică nu numai scopul extinderii militare a Statelor 
Unite ci transformă, de asemenea, chiar natura şi modul 
de exercitare a însăşi puterii militare. Indiferent de orice 
acţiune colectivă din partea statelor europene, este total 
improbabil că Europa în viitorul apropiat va fi în stare să 

acopere vidul militar cu America, în orice privinţă. 

Drept rezultat, Statele Unite vor rămâne, probabil, 
singura putere globală pentru cel puţin încă o generaţie. Şi 
acest lucru înseamnă că America, după toate 
probabilitățile, va rămâne, de asemenea, partenerul 
dominant în alianţa transatlantică, în primul sfert al 
secolului XXI. 

Ca atare, dezbaterea transatlantică nu va fi despre 
modificări fundamentale în natura relaţiilor, ci mai degrabă 
cu privire la implicaţiile şi trendurile anticipate şi 
ajustările corespunzătoare care sunt, totuşi, întrucâtva 
marginale. Acestea fiind spuse, nu prea mai este nevoie să 
se adauge că adaptări chiar sporite pot genera conflicte 
care ar trebui evitate, dacă relaţiile americano-europene 
rămân constructive şi cu adevărat cooperante. 

DIFERENȚE DE NATURĂ ISTORICĂ 

O mistificare de bază, din punct de vedere istoric, 
inspiră şi totodată complică dialogul ce se desfăşoară între 
America şi Europa. Ambele părţi se gândesc în mod 
instinctiv la America când ei visează la o Europă unită. 
Europenii îşi doresc, cu ardoare, anvergura continentală a 
Americii şi poziţia globală şi, în momentele lor cele mai 
efervescente, ei chiar au în vedere o Europă viitoare ca o 
superputere globală la egalitate cu America. Americanii, 
când întâmpină - uneori cam sceptic - unitatea viitoare a 
Europei, instinctiv se gândesc la propria lor experienţă 
istorică. Această imagine îi face pe unii din cei ce se ocupă 
cu politica externă a SUA să se simtă stingheriţi pentru că 
prezumția inevitabilă este că Europa - când va fi „unită” - 
va deveni egalul Americii şi rivalul ei potenţial. 

Experienţa americană este invocată adesea, de către 
oamenii de stat europeni, în marşul Europei spre unitate (o 
astfel de persoană mi-a declarat, recent, că Uniunea 
Europeană astăzi este undeva între 1776 şi 1789). Totuşi, 
majoritatea liderilor politici îşi dau seama că Uniunii 
Europene îi lipseşte atât pasiunea ideologică cât şi 
loialitatea civică care i-a inspirat nu numai pe creatorii 

Constituţiei Americi, ci - şi acesta este testul amical al 
acţiunii politice - şi pe cei pregătiţi să facă ultimul 
sacrificiu pentru independenţa coloniilor americane. Acum 
însă şi în viitorul previzibil, nu se pune problema ca vreun 
„european” să fie doritor să moară pentru „Europa”. 

În consecinţă, Europa, odată integrată, va fi 
întrucâtva o noutate în istoria entităţilor politice, atât ca 
formă cât şi în ceea ce priveşte conţinutul. Va fi, fără 
îndoială, o formă de organizare politică în plus şi, în mod 
global, o singură economie deosebit de semnificativă. Ca 
organism politic, îi va lipsi însă angajarea emoţională şi 
idealistă pe care Statele Unite au avut-o atunci când au 
luat fiinţă. Acea angajare a fost exprimată într-un concept 
transcendental de libertate politică, proclamat pentru a se 
bucura de validarea universală care a asigurat atât 
fundamentul filosofic cât şi lumina călăuzitoare atractivă 
din punct de vedere politic pentru noua naţiune-stat. 
Angajarea celor care au fondat acest stat şi al celor care 
mai târziu li s-au alăturat şi au fost asimilați de el a fost 
aproape de naționalism, unul care a fost deschis tuturor, 
un naționalism cu o faţă universală. 

Preambulul Constituţiei americane exprimă 
caracterul singular al angajării americane faţă de unitate 
naţională şi libertate: „Noi, poporul Statelor Unite, pentru 
a alcătui o Uniune cât mai perfectă, stabilim dreptatea, 
asigurăm liniştea internă, ne îngrijim de apărarea tuturor, 
promovăm bunăstarea globală şi consolidăm binefacerile 
libertăţii pentru noi şi posteritate, decretăm şi stabilim...” 
Nimic asemănător cu acestea nu caracterizează mult 
trâmbiţatul marş al naţiunilor europene spre o Europă 
comună. Este şocant faptul că Tratatul de la Roma, 
angajamentul istoric, din 1957, a şase naţiuni europene, 
„de a crea bazele unei uniuni mai strânse”, chiar de la 
început pune accentul pe asigurarea „progresului social şi 
economic” pe „îmbunătăţiri permanente ale condiţiilor de 
muncă şi de viaţă”, pe „înlăturarea obstacolelor existente” 
pentru „comerţ şi competiţie echilibrate”, pe „abolirea 

progresivă a restricţiilor în comerţul internaţional” şi aşa 
mai departe. Este un document admirabil de pragmatic, 
dar totodată mediocru. 

Pentru a marca această diferenţă esenţială între 
America şi Europa nu trebuie însă să denigrăm 
semnificaţia istorică a acţiunii Europei. Nu se pune nici 
problema bunei credinţe a acelor europeni angajaţi în 
formarea unei noi configurații. Este de notat faptul că 
motivarea definitorie a iniţiativei europene a devenit, în 
decursul timpului, una practică şi convenabilă. Impulsul 
iniţial pentru unitate europeană a fost mai idealist. 
„Părinţii fondatori” ai Europei de la finele anilor 1940 şi 
începutul lui 1950 s-au inspirat din convingerea politică 
transnaţională şi au fost puternic motivaţi de hotărârea de 
a pune capăt, o dată pentru totdeauna, conflictelor 
naţionaliste care de două ori în acest secol au fost aproape 
de a distruge civilizaţia europeană. Ei s-au temut, de 
asemenea, că America, nemulțumită de feudele europene 
ar putea pur şi simplu abandona naţiunile europene în 
favoarea celeilalte mari opţiuni istorice - totodată 
„unificând” în modul ei detestabil - cea a noii linii de esta 
Războiului Rece „de la Stettin la Trieste”. 

Europenii din prezent privesc cu seriozitate Europa 
într-un mod mai pragmatic, deşi unii - aşa cum s-a 
menţionat anterior - visează la o entitate care va concura 
America. Oamenii de stat francezi, uneori nefiind în stare 
să-şi ascundă  hiperinvidia faţă de situaţia globală a 
Americii, văd în Europa toată nădejdea. Britanicii, mai 
sceptici, au ajuns, în final, la concluzia că va fi o Europă de 
toate felurile şi că ei trebuie să fie în ea dacă vor să dea o 
semnificaţie aparte propriilor lor relaţii speciale cu 
America. Alte popoare de pe Continent - inclusiv popoarele 
recent eliberate din Europa Centrală - doresc, de 
asemenea, să fie europene, pentru că ele împărtăşesc 
convingerea că a face parte din Europa înseamnă a fi mai 
în siguranţă, mai prospere şi libere. Niciuna din aceste 
motivații nu sunt esenţiale, toate sunt justificate istoric şi 

ele merită respectul Americii. 

Fără îndoială că pragmatismul diferă în conţinut 
precum şi în acţiunile sale izvorâte din patriotism. O formă 
de organizare construită pe utilitate este sortită a fi 
diferită de cea care decurge din convingere. Forma mai 
poate încă genera loialitate. Ea poate crea o comunitate 
unitară. Este totodată posibil ca să fie mai puţin 
ambițioasă politic, mai puţin dogmatică şi, mai ales, mai 
puţin înclinată spre idealism şi sacrificiu personal. În 
pofida unor similitudini în anvergură, „Europa” care apare 
acum este, astfel, posibil de a fi, din punct de vedere 
politic, cu totul diferită de America: un hibrid al unei 
imense corporaţii transnaţionale căreia este prudent şi 
convenabil şi chiar plăcut să-i aparţii şi al unui stat 
confederat care în decursul timpului poate, de asemenea, 
să dobândească o reală loialitate a comunităţilor 
distinctive până atunci. În concluzie, organizarea 
europeană pe bază de utilitate va fi mai puţin decât Statele 
Unite ale Europei, deşi mai mult decât doar o Uniune 
Europeană încorporată. 

Fără îndoială că nu există nicio defăimare a cuiva sau 
a vreunui stat dacă sugerăm că pe scena globală Europa 
care se formează va fi, probabil, mai asemănătoare cu o 
Elveţie mai mare, decât cu Statele Unite. Constituţia 
elveţiană - care a pus capăt luptei intercomunale - 
accentuează faptul că diferenţiatele cantoane elveţiene din 
punct de vedere etnic au reuşit „să-şi reînnoiască alianţa” 
că ele sunt „hotărâte să convieţuiască, în diversitatea lor, 
în unitate, respectându-se unele pe altele” şi continuă să 
identifice scopurile practice ale Confederaţiei. In afara 
graniţelor accentul principal al angajării Elveţiei s-a pus pe 
importantele zone de comerţ şi finanţe internaţionale 
evitând, în acelaşi timp, angajarea în conflictele globale, 
politico-filosofice ale acestui secol. 

Integrare, nu Unificare 

În orice caz, pare rezonabil să tragem concluzia că 
„Europa” în viitorul previzibil, nu va fi - şi desigur că nu 

poate fi - „America”. Odată ce implicaţiile acestei realităţi 
sunt înţelese, de ambele părţi ale Atlanticului, dialogul 
americano-european ar trebui să devină mai relaxat, chiar 
dacă europenii îşi exprimă dilemele legate de intenţia lor 
simultană de integrare, extindere şi oarecare militarizare; 
şi chiar dacă americanii contribuie la inevitabila apariţie a 
unei noi organizări europene. 

Unificarea mai multor popoare, în mod normal, se 
întâmplă ca rezultat al unei necesităţi externe, al unei 
angajări ideologice comune, a dominaţiei celui mai 
puternic sau al unei combinaţii de acest fel. În faza iniţială 
a dorinţei europene de unitate toţi cei trei factori sunt în 
joc, deşi în proporţii diferite: Uniunea Sovietică a constituit 
o reală ameninţare; idealismul european a fost alimentat 
de amintirile încă proaspete ale celui de-al doilea război 
mondial; iar Franța,  exploatând  simţământul de 
vulnerabilitate morală al Germaniei de Vest, a putut să 
folosească potenţialul economic crescut al Germaniei în 
sprijinul propriilor sale ambiţii politice. La sfârşitul 
secolului, aceste impulsuri au scăzut în mod evident. Ca 
rezultat, „integrarea” europeană - în mare, un proces de 
standardizare regulatoare - a devenit definiţia alternativă 
a unificării. Totuşi, în acelaşi timp, integrarea este un mod 
perfect sensibil de dobândire a unei fuziuni eficiente 
operaţional, o fuziune care se transformă însă foarte 
repede într-un semnificativ mariaj emoţional. 

Realitatea este că integrarea avangardistă 
birocratică nu poate pur şi simplu să genereze voinţa 
politică necesară pentru o veritabilă unitate. Acolo nu 
poate stârni imaginaţia (în pofida retoricei ocazionale 
despre Europa care devine egalul Americii) şi nici nu poate 
dezvolta o pasiune mortală care să poată susţine o națiune- 
stat într-o perioadă de adversitate. Cele 80.000 pagini ale 
Acquis-ului comunitar (organizat în 31 sectoare de 
politică) - pe care un membru nou al Uniunii Europene 
trebuie să-l ratifice - nu poate, probabil, să-l asigure pe 
europeanul mediu cu hrana necesară pentru loialitatea 

stimulatoare din punct de vedere politic. Totuşi, trebuie 
reiterat că acum, dată fiind absenţa altor trei căi, mai 
tradiţionale, de căutare a unităţii, integrarea nu este 
numai necesară ci este singura cale pe care Europa poate 
merge înainte spre „unitate”. Discrepanţa între „unificare” 
şi „integrare”, la rândul ei, explică de ce integrarea este 
sortită să fie lentă; şi de ce, dacă este accelerată prea 
mult, ar putea chiar să divizeze, din nou, Europa. Fireşte 
că orice încercare de accelerare a unificării politice ar 
intensifica, probabil, tensiunile interne dintre statele 
conducătoare din cadrul Uniunii, întrucât fiecare din ele 
mai insistă să-şi păstreze suveranitatea în zona critică a 
formării politicii externe. In acest stadiu, 
antiamericanismul ca stimulent pentru unitate - chiar când 
este deghizat sub expresia de „multipolaritate”, nu poate fi 
o forţă de unificare aşa cum a fost cândva antisovietismul, 
din cauză că majoritatea europenilor nu subscriu la el. Mai 
mult, cu Germania reunită, nimeni în Europa, în afară de 
Paris, nu mai consideră Franţa ca fiind liderul de fapt al 
noii Europe - dar, totodată, nimeni în Europa nu doreşte ca 
Germania să devină liderul dominant al Europei. 

Integrarea este, totuşi, un proces lent, pentru că 
fiecare pas măreşte complexitatea deosebită a 
întreprinderii. Integrarea, inerent, înseamnă o înaintare 
tot mai mare şi foarte echilibrată spre intensificarea 
interdependenţei între unitățile componente, dar 
interdependenţa lor în creştere nu este impregnată cu 
pasiunea politică pentru unificare cerută de afirmarea 
independenţei globale reale. Aceasta se poate întâmpla, de 
fapt, când europenii vor ajunge să se considere din punct 
de vedere politic ca europeni în timp ce rămân, de 
exemplu, germani sau francezi în ce priveşte 
particularităţile lingvistice şi culturale. 

Extinderea Orizontală între timp, din cauza 
progresului lent al Europei, extinderea externă va deveni, 
probabil, o compensație parţială pentru ritmul încetinit al 
integrării interne. Europa se va dezvolta, dar mai mult 

orizontal decât vertica, 1 deoarece, practic vorbind, cele 
două nu pot avansa, semnificativ, în acelaşi timp. Această 
realitate dureroasă este un punct sensibil în rândul celor 
care cred cu adevărat în Europa. Când Jacques Delors a 
cutezat să declare deschis la începutul lui 2000 că „ritmul 
/de dezvoltare/ este neîndoielnic forţat... noi riscăm astfel 
să slăbim programul de acţiune” pentru integrarea 
europeană, cu rezultatul că „noi ne vom îndepărta 
inevitabil de o Europă politică aşa cum este definită ea de 
părinţii fondatori ai Europei”, el a fost aproape imediat şi 
public admonestat de un compatriot, Michel Bamier, 
comisar UE. 

Comisarii de la Bruxelles speră că modernizarea 
birocratică şi reînnoirea instituţională vor  învigora 
procesul de integrare. Încurajat de modestul succes al 
monedei euro - în ciuda unor predicții apocaliptice din 
partea detractorilor săi, americani şi britanici - Bruxelles- 
ul a mers înainte, anticipând o extindere semnificativă, cu 
dezbatere  interguvernamentală, pe termen lung, 
referitoare la reînnoirea instituţiilor europene. Deciziile 
instituţionale importante trebuie luate la finele anului. 
Chiar şi cei mai înverşunaţi susţinători ai extinderii admit 
că, cel mai bine ar fi ca integrarea politică semnificativă să 
se limiteze, pentru un timp, la o creştere mai redusă a UE 
creând poate astfel o aşa-numită Europăl cu „geometrie 
variabilă şi cu mai multe viteze”. Totuşi chiar dacă s-ar 
întâmpla acest lucru, este îndoielnic că formula respectivă 
ar rezolva tensiunea esenţială dintre integrare şi extindere 
în ce priveşte dezvoltarea unei politici externe. O astfel de 
Europă ar duce la împărţirea în membri de clasa întâi şi 
membri de clasa a doua, aceştia din urmă obiectând faţă 
de orice decizie majoră de politică externă luată în numele 
lor, de către nişte state europene, chipurile, mai 
îndreptăţite să conducă. 

În orice caz, extinderea, de asemenea, este menită să 
devină o sarcină tot mai complicată şi mai absorbantă. Cu 
vreo două sute de echipe UE pe cale de a începe obositorul 

proces de negociere a modalităţilor de primire, cu vreo 
duzină de noi naţiuni aspirante, extinderea probabil că se 
va încetini, atât din cauza complexităţii sale inerente cât şi 
din pricina lipsei de voinţă din partea statelor membre UE. 
De fapt, primirea oricărui stat central european în 2004 
devine tot mai problematică. Pe termen mai lung, totuşi, 
extinderea nu poate fi evitată. O Europă amputată nu 
poate fi o Europă reală. Un vid geopolitic între Europa şi 
Rusia ar fi periculos. Mai mult, o Europă vestică 
îmbătrânită ar începe să stagneze din punct de vedere 
economic şi social2. Nu este de mirare deci, că unii lideri 
europeni, care fac planuri, au început să susţină o Europă 
cu un mai mult de 30 - 40 membri în anul 2020 - o Europă 
care ar fi geografic şi cultural un întreg, dar aproape sigur 
că din punct de vedere politic ar fi slăbită3. 

O problemă de forţă 

Astfel, nici integrarea şi nici extinderea nu vor crea, 
probabil, adevărata Europă la care visează unii europeni şi 
de care unii americani se tem. Desigur, un număr tot mai 
mare de europeni au sentimentul că euro combinat cu 
integrarea şi cu o lentă extindere poate crea numai 
suveranitate economică. Conştiinţa politică că este nevoie 
de mai mult a făcut ca cele trei state europene 
conducătoare - Franţa, Marea Britanie şi Germania - să se 
alăture, în 1999, într-un efort de a da naştere unei forţe 

UN DECALOG REFERITOR LA EVOLUŢIILE ŞI 
PERSPECTIVELE EUROPENE 

1. Pentru majoritatea europenilor, „Europa” nu este 
un obiect de afecţiune personală. Este mai mult o 
convenienţă decât o convingere. 

2. Pe scena globală, UE nu va fi ca America, ci mai 
mult ca o Elveţie extinsă. 

3. Majoritatea europenilor nu participă la 
antiamericanism ca un impuls pentru unitate. 

4. Integrarea este în mod esenţial un proces 
birocratic şi nu e acelaşi lucru cu unificarea. 

5. Extinderea UE este în mod inevitabil în 

antagonism cu intensificarea integrării. 

6. UE are nevoie să se extindă din raţiuni 
demografice şi economice. 

7. Nu este funcţional din punct de vedere politic un 
centru intern federat al statelor care fac politica externă 
într-o UE mai extinsă cu 21 sau mai multe state. 

8. Este probabil ca o extindere lentă plus integrarea 
birocratică să producă o Europă unită economic dar politic 
doar confederată. 

9. UE este improbabil să dobândească o capacitate 
militară autonomă. 

10. UE va fi, astfel, un nou tip de organizare cu 
influenţa sa globală, în primul rând economică şi 
financiară. 

militare europene credibile şi să facă acest lucru 
chiar înainte de a crea o Europă integrată cu o proprie 
politică externă definitorie. Forţa militară europeană 
proiectată este destinată să pună ceva putere în spatele 
unei politici externe şi de securitate comune (CFSP), care 
să fie modelată de noul post creat al înaltului Reprezentant 
pentru Relaţii Externe şi Securitate Comună al Europei. 

Forţa de reacţie rapidă propusă în comun de Europa, 
care urmează să fie operaţională în 2003, va fi prima 
manifestare tangibilă a unei Europe politice. În contrast cu 
deja existentele dar mai mult simbolicele „Eurocorpuri” - 
compuse, la început, din recruți francezi, germani, spanioli 
şi alţii şi care nu aveau nici mobilitate şi nici capacitate 
militară reală - forţa proiectată ar fi alcătuită, când va fi 
nevoie, din unităţi combatante pregătite în acest scop, 
având până la 60.000 oameni, ce se vor desfăşura timp de 
60 zile şi vor fi susţinute pe un teatru de desfăşurare „în 
sau în jurul Europei” timp de cel puţin un an. De fapt, 
potrivit diferitelor estimări europene, o asemenea forţă ar 
echivala cu un corp complet, susţinut de vreo 150 - 300 
avioane, 15 vase mari de luptă, o capacitate de transport 
aerian strategic şi lucruri necesare C 31 (comandă, 
control, comunicații şi informaţii). Experții militari 

europeni vor conduce un audit accelerat al inventarului 
activelor europene disponibile, astfel încât forţa să se 
poată angaja în menţinerea păcii sau chiar în unele 
(nespecificate de altfel) operaţiuni de luptă limitate. 
Apariţia sa va marca formarea unei veritabile Identităţi de 
Apărare şi Securitate 

Europeană (ESDI), capabile de acţiune militară în 
afara NATO. 

Totuşi, iniţiativa de apărare europeană - determinată 
de sentimentul clar de insuficienţă militară a Europei 
dovedită de războiul din Kosovo, alimentată de ambițiile 
franceze, dar temperată de înclinațiile britanicilor şi 
germanilor de a da noi asigurări Americii - trebuie să 
treacă trei teste de bază: va fi forţa rapid desfăşurată, va fi 
ea capabilă din punct de vedere militar şi va fi ea susţinută 
din punct de vedere logistic? Europa are mijloace să 
creeze o asemenea forţă: problema este dacă ea are voinţa 
să o facă. 

In acest stadiu, scepticismul este la ordinea zilei. 
Liderii europeni în domeniul apărării au declarat că forţa 
poate fi alcătuită printr-o foarte judicioasă realocare a 
capitolelor din bugetul apărării fără cheltuieli 
suplimentare, o propunere care sfidează înţelepciunea. 
Este evident pentru comentatorii europeni serioşi că forţa 
care se are în vedere va cere îmbunătăţiri ale controlului 
logistic central, ale depozitelor militare comune şi probabil 
unele exerciţii comune. Acestea vor atrage după sine 
costuri suplimentare, ca să nu mai menţionăm necesitatea 
de bază, tot mai mare, de a avea detaşamente de 
recunoaştere şi de informaţii adecvate, precum şi o 
industrie europeană de apărare mai competitivă şi mai 
consolidată. Să ne amintim că, în ultimii ani, procentajul 
total al bugetelor europene alocate pentru apărare precum 
şi cheltuielile pentru apărare au scăzut, în termeni reali, 
cam cu 22 procente din 1997. 

De fapt, criticabil este că parcimonia politică 
subminează seriozitatea militară a tentativei. Aşa după 

cum scrie Daniel Vremet în Le Monde în septembrie 1999, 
pentru forţa europeană care se creează, europenii „trebuie 
să ştie exact ce vor, să fixeze programele de restructurare 
ale apărării (sensibile politic şi costisitoare financiar) şi, în 
final, să aloce resursele bugetare ca să poată face faţă 
ambițiilor lor”. În plus, pentru a susţine o forţă de 60.000 
oameni pe teren timp de peste un an, ar trebui să fie 
disponibilă o rezervă de înlocuire prin rotaţie de 
aproximativ 180.000 soldaţi europeni gata de luptă, şi nu 
este. 

O altă complicaţie, care aruncă o îndoială, în plus, 
asupra credibilităţii acţiunii propuse este aceea că unele 
state europene sunt membre ale UE dar nu şi ale NATO 
(„neutrii”) şi alţii sunt în NATO dar nu în UE („caii troieni” 
ai Americii, potrivit unor europenişti). Relaţiile lor viitoare 
cu ESDI sunt, ca atare, neclare şi, în orice caz, complică în 
mod inevitabil situaţia. Dar poate cel mai important, în 
cele din urmă, ar fi ca angrenarea forţei propuse cu 
aranjamentele NATO existente să nu devină operaţional 
distrugătoare şi să nu dezbine politic statele europene. 

In fine, rezultatul cel mai probabil pentru ESDI este 
acela că forţa propusă nu va produce niciun rival al NATO 
şi nici cel de-al doilea „stâlp” european, lipsă demult, 
pentru o alianţă mai echitabilă. Deşi probabil că europenii 
îşi vor spori întrucâtva propria lor planificare militară şi 
structurile de comandă comune, mai ales după aşteptata 
absorbţie a Uniunii Europene Vestice de UE însăşi. Mai 
posibilă este o apariţie treptată în următorii cinci ani, şi 
mai bine a unei capacităţi europene îmbunătăţite care să 
asigure fără NATO menţinerea păcii în unele zone 
europene de conflict, nu deschis violente (cel mai probabil 
în Balcani). De fapt, aşa-numitul stâlp european va fi făcut 
mai puţin din beton armat şi mai mult din papier-tnâche*. 
Ca rezultat, Europa nu va reuşi să devină o amplă putere 
globală. Cât ar fi de dureros pentru cei care ar vrea să 
vadă o Europă politic vitală, majoritatea europenilor nu 

sunt dispuşi nici să moară, dar nici măcar să plătească 
pentru securitatea Europei. 

PENTRU O DIRECŢIE STRATEGICĂ 

Cei care fac politica SUA ar trebui să aibă în vedere o 
decizie simplă atunci când alcătuiesc politica americană 
faţă de Europa; să nu-şi facă un ideal din inamicul binelui. 
Idealul ar fi, din punctul de vedere al Washingtonului, o 
Europă unită politic şi care este un membru devotat al 
NATO - una care cheltuieşte tot atât de mult pentru 
apărare ca şi Statele Unite, dar care alocă, aproape în 
totalitate, fondurile pentru îmbunătăţirea capacităţilor 
NATO; care să dorească să aibă un rol NATO „în afara 
zonei de acţiune” pentru a reduce cheltuielile globale ale 
Americii şi să fie docilă faţă de preferinţele geopolitice ale 
Americii cu privire la regiunile adiacente, mai ales Rusia şi 
Orientul Mijlociu şi să fie conciliantă în probleme de 
comerţ internaţional şi finanţe. Binele este o Europă care 
să fie mai mult un rival din punct de vedere economic, care 
să extindă susţinut sfera interdependenţei europene 
concomitent cu încetinirea independenţei politico-militare 
reale, care îşi recunoaşte propriul interes în a menţine 
America desfăşurată în periferia europeană a Eurasiei cu 
toate că este deranjată de dependenţa ei relativă şi 
urmăreşte fără tragere de inimă emanciparea treptată. 

Cei care fac politica UE ar trebui să recunoască 
faptul că „binele” actual serveşte interesele americane 
vitale. Ei ar trebui să aibă în vedere că iniţiative cum ar fi 
ESDI reflectă căutarea europeană de a dobândi respectul 
de sine şi că şicanele - o serie de „nu face” care emană 
atât de la stat cât şi de la departamentele apărării - nu fac 
decât să intensifice resentimentele europene şi au 
potenţialul de a-i arunca pe germani şi pe britanici în 
braţele francezilor. Mai mult, opoziţia americană la acest 
efort nu poate decât servi pentru a-i convinge pe unii 
europeni - în mod greşit - că NATO este mai important 
pentru securitatea SUA decât pentru Europa. În cele din 
urmă, dar nu în ultimul rând, date fiind realităţile scenei 

europene, ceea ce ESDI formulează pentru NATO sunt 
probleme de procedură şi nu de principiu, iar problemele 
de procedură este improbabil să fie rezolvate în mod 
constructiv prin ridicarea lor la rangul de probleme de 
principiu. 

De aici încolo, avertismentele dramatice de 
„decuplare” sunt  contraproductive. Ele au o tentă 
teologică şi ca atare ameninţă să transforme diferenţele, 
care pot fi ajustate, în unele care implică dezbateri 
doctrinare. Ele sunt reminiscenţe ale coliziunilor de 
început ale NATO, care n-au dus la nimic bun - indiferent 
dacă au fost în legătură cu iniţiativa nereuşită a Forţei 
Nucleare Multinaţionale de la începutul anilor 1960, care a 
accelerat programul nuclear francez; sau mai recent, 
scurta criză din 1999 a eforturilor americane forţate de a 
transforma NATO într-un fel de alianţă globală („în afara 
zonei”), care s-a dezagregat repede odată cu izbucnirea 
războiului din Kosovo. Asemenea dispute prejudiciază şi 
distrag atenţia de la o realitate fundamentală: NATO, un 
succes cu adevărat remarcabil, poate să fie departe de a fi 
o perfecţiune, dar nu necesită încă o revizuire drastică. 

Te poţi opri aici ca să întrebi: chiar dacă presupui că 
forţa noii Europe ar deveni realitate în 2003, unde şi cum 
ar putea ea acţiona de una singură? Ce scenariu credibil 
poate avea cineva în vedere în care să se poată acţiona în 
mod decisiv, fără garanţii prealabile ale sprijinului NATO şi 
fără vreo efectivă dependenţă de resursele NATO? Să 
presupunem un conflict cu Kremlinul în Estonia incitând 
minoritatea rusă şi apoi amenințând cu intervenţia; Europa 
n-ar ridica niciun deget fără implicarea directă a NATO. Să 
presupunem că Muntenegru se separă şi Serbia invadează; 
fără participarea SUA forţa europeană proiectată probabil 
că ar fi înfrântă. Dacă, în vreo provincie europeană - să 
spunem Transilvania sau chiar Corsica - mişcări sociale ar 
crea o desfăşurare de forţe europene de menţinere a păcii 
(cum a fost cazul în Bosnia), o astfel de intervenţie e greu 
de crezut că ar deveni un exemplu pentru o Europă care 

vrea să devină „un actor independent pe scena 
internaţională”, ca să-l cităm pe Alain Richard, ministrul 
francez al apărării. 

Într-o misiune, cu adevărat serioasă, forţa europeană 
proiectată tot ar trebui să se bazeze în mare măsură pe 
resursele NATO în zonele importante de recunoaştere, 
informaţii şi pod aerian. Aceste resurse sunt în primul rând 
americane deşi sunt destinate NATO. Astfel NATO va fi, de 
facto, implicat, chiar dacă el şi-a exercitat, la început, 
opţiunea de a refuza. Pe scurt, dacă o criză este serioasă, 
reacţia europeană nu va fi independentă; dacă reacţia este 
independentă, criza nu poate fi gravă. 

Pentru a fi siguri, ajustările din cadrul NATO vor fi 
inevitabile întrucât Europa va evolua lent într-o organizare 
mai precisă. ESDI va face procesele NATO de luare a 
deciziilor întrucâtva mai grele, poate chiar vor suferi într- 
un fel, întrucât UE caută să aibă o forţă proprie. ESDI, mai 
ales după ce europenii organizează în cadrul UE un fel de 
organism european de apărare, va avea, de asemenea, 
drept efect stimularea unei perspective strategice comune 
europene, de care America va trebui să ţină seama. Însă o 
postură se securitate europeană comună este mai probabil 
că va rezulta prin consolidarea industriei europene de 
apărare4 şi a intensificării planificării militare europene 
decât prin vreun salt precipitat - mai ales în 2003 - într-o 
capacitate europeană de luptă autonomă. 

Desigur, o consecinţă mai mare pentru viitorul NATO, 
decât performanţa europeană scăzută în timpul războiului 
din Kosovo, este neperformanţa Europei după războiul din 
Kosovo. Faptul uimitor este acela că „Europa” nu numai că 
nu se poate proteja pe sine dar ea nu poate nici să se 
conducă singură. Inabilitatea statelor europene de a se 
angaja, în întregime, de sine stătătoare în menţinerea păcii 
într-o regiune mică şi slabă - şi reținerea lor de a asigura 
finanţarea necesară pentru refacerea ei economică - 
constituie o serioasă provocare pe termen lung pentru 
coeziunea NATO mai mult decât pentru ESDI. Este 


probabil ca să alimenteze neliniştea tot mai mare a 
Americii cu privire la rolul forţelor SUA în apărarea 
Europei. 

În etapa cea mai apropiată, o problemă chiar mai 
mare de separare - de o şi mai mare importanţă strategică 
- poate fi generată de planurile SUA de a desfăşura un 
sistem de apărare cu rachete. Dezbaterea, care are loc în 
prezent, în SUA, cu privire la apărarea cu rachete, a fost 
iniţiată în primul rând din considerente politice interne şi o 
decizie americană unilaterală, luată în cursa fierbinte 
prezidenţială a SUA, fără îndoială că va fi prost primită în 
Europa. Desigur că unilateralismul american în această 
problemă ar putea avea consecinţe mult mai grave asupra 
securităţii americane şi europenedecât chiar cele mai 
intense îngrijorări ale SUA, cu privire la pretinsul efect de 
„decuplare” al ESDI. Dacă legăturile transatlantice de 
securitate urmează să fie susţinute, ca fiind prioritatea 
strategică centrală a Americii, este mai bine ca în acest 
stadiu să se angajeze discuţii comprehensive cu aliaţii 
Americii în ceea ce priveşte fezabilitatea, costurile, 
tranzacţiile de apărare şi efectele strategice, cât şi 
politice, ale desfăşurării rachetelor de apărare. În orice 
caz, este prea devreme să se facă o judecată prudentă 
asupra a cât de urgent este şi cât de practicabil poate fi un 
astfel de scut de apărare. Aceasta este o decizie ce trebuie 
luată de viitorul preşedinte al SUA. 

În acelaşi timp, o prioritate strategică de bază a 
Statelor Unite trebuie să fie extinderea, în continuare, a 
NATO. Extinderea NATO oferă cea mai bună garanţie 
posibilă a mentinerii legăturilor transatlantice de 
securitate. Ea serveşte la crearea unei Europe mai sigure, 
cu mai puține zone de ambiguitate geopolitică, 
concomitent cu creşterea interesului european într-o 
alianţă credibilă şi vitală. Desigur, cazul se poate rezolva 
întrucât decizia NATO din 1999, de a nu reveni la 
problema extinderii mai curând de 2002, trebuie revizuită 
şi, întrucât, un efort serios de a decide asupra a noi 

membri trebuie făcut în 2001, când un nou preşedinte al 
SUA este în funcţie. Mai multeţări par să fie pregătite 
pentru includere, care îndeplinesc nu numai standardele 
stabilite recent pentru Polonia, Republica Cehă şi Ungaria, 
ci şi chiar cele anterioare pentru Spania. 

O reluare mai devreme a procesului de extindere ar 
asigura un semnal clar că legătura transatlantică de 
securitate nu numai că rămâne vitală, dar şi că America şi 
Europa sunt amândouă serioase în ce priveşte securitatea 
Europei, ceea ce este cu adevărat un obiectiv european. 

Sprijinul american pentru reluarea extinderii NATO 
este considerat împreună cu poziţia americană în 
extinderea UE. O Europă mai mare devine, mai puţin 
probabil, o ameninţare internă sau externă care să pună o 
problemă serioasă păcii internaţionale. Mai mult, pe 
termen lung, cu cât mai mare va fi competiţia între 
membrii NATO şi UE, cu atât mai mare va fi coeziunea 
comunităţii transatlantice şi, mai convingătoare, 
complementaritatea viziunilor atlanticiste şi europene. 

Este de felicitat faptul că unii din candidatii calificati, 
în prezent, pentru calitatea de membri ai NATO sau ai UE 
se întâmplă să fie aceleaşi țări. Statele Unite pot 
argumenta, convingător, că Slovenia, Slovacia şi Lituania 
deja îndeplinesc sau sunt pe cale de a îndeplini criteriile 
de membri ai NATO. Potrivit unui studiu comparativ 
întocmit de Princewaterhouse Coopers, mai multe state 
central europene (inclusiv Slovenia şi Estonia) sunt mai 
calificate - în termeni de stabilitate macroeconomică, GNP 
interacţiune economică cu UE şi infrastructură economică 
- pentru a fi membre UE decât au fost Grecia, Polonia şi 
Republica Cehă - ambele deja membre ale NATO - au fost 
recent trecute în Economist ca fiind mai calificate decât 
Italia! Ceea ce face totul remarcabil este că „actualele 
cerinţe de admitere sunt mai numeroase şi mai stringente 
decât cele care au stat în faţa ţărilor sud-europene care au 
intrat mai demult în UE” 5. 

Că unele ţări merită să intre în UE şi NATO, trebuie 

să faciliteze şi să încurajeze, mai mult sprijinul SUA pentru 
extinderea ambelor. Consultările la nivel înalt NATO-UE cu 
privire la punerea în scenă a unei extinderi progresive şi 
continue, vor fi, ca atare, foarte de dorit. Este încă 
prematur în această etapă chiar de speculat care ar putea 
fi, în final, limitele exterioare ale celor două, din fericire, 
entităţi comune. Va depinde mult de evoluţia Rusiei pentru 
că uşile Europei atlanticiste trebuie menținute deschise. O 
UE extinsă în comun cu NATO poate încuraja evoluţia 
pozitivă a Rusiei prin potolirea vechilor tentaţii imperiale. 
Rusia poate atunci să-şi recunoască propriul interes de a 
se adapta şi a deveni asociat al NATO. Dacă nu o face, 
atunci un NATO extins va asigura securitatea necesară 
unei Europe extinse. În orice caz însă o excludere, a priori, 
a oricărui stat european calificat fie din NATO sau din UE 
ar fi lipsită de înţelepciune. 

Mai mult, atât din punct de vedere geopolitic cât şi 
economic, nu este prea devreme de notat că, odată ce atât 
NATO cât şi UE s-au extins ca să includă statele baltice şi 
unele sud-est europene, includerea ulterioară nu numai a 
Turciei ci şi a Ciprului (ca urmare a unei înţelegeri turco- 
greceşti) şi a Israelului (ca urmare a unei 

UN DECALOG AL PREMISELOR ŞI LINIILOR 
DIRECTOARE ALE POLITICII FUNDAMENTALE 

ALE SUA 

1. Europa rămâne aliatul firesc şi important al 
Americii. 

2. O Europă atlanticistă este esenţială pentru un 
echilibru eurasian stabil. 

3. O capacitate europeană de apărare autonomă 
improbabilă în orice sens, în viitorul apropiat, n-ar trebui 
să întâmpine opoziţia Statelor Unite. 

4. Unitatea politică aliată este mai importantă decât 
sporirea capacităţilor NATO. 

5. Statele Unite trebuie să întârzie orice decizie de 
desfăşurare referitoare la sistemul de apărare cu rachete 
balistice până când se ajunge la un consens cu aliaţii 

NATO. 

6. Statele Unite trebuie să aibă în vedere un NATO 
extins în Europa dau nu un NATO „în afara zonei”. 

7. Statele Unite au un interes mai mare în extinderea 
Europei decât în integrarea Europei. 

8. NATO şi UE trebuie să conlucreze prin planuri 
comune pentru o extindere viitoare. 

9. In final, Turcia, Cipru şi Israelul ar putea fi incluse 
în ambele entităţi. 

10. N-ar trebui să existe limitări sau excluderi, a 
priori, în privinţa membrilor NATO şi UE. 

păci complete cu toţi vecinii ei) poate deveni, de 
asemenea, de dorit. În plus, Europa, extinzându-se 
comunitatea transatlantică, într-o anume privinţă, va 
trebui să răspundă semnalelor din partea unor ţări ca 
Ucraina, Georgia şi chiar Azerbaidjan, al căror obiectiv, pe 
termen lung, este să se califice pentru participarea la 
marea acţiune istorică ce are loc în cadrul UE şi sub 
umbrela de securitate a NATO. 

In promovarea acestui mare proiect, Statele Unite 
trebuie să rămână susținătoare ale încercării UE de 
intensificare a integrării chiar dacă acest sprijin va fi, în 
principal, retoric. Statele Unite au evitat, în mod înţelept, 
să se identifice cu opoziţia conservatoare britanică faţă de 
unitatea politică şi monetară a Europei şi la fel, în acelaşi 
mod, trebuie să evite tentaţia de a etala Schadentreude” 
când Europa face un pas greşit. Pentru că integrarea 
europeană va fi, sigur, lentă şi pentru că organizarea 
europeană va fi asemănătoare cu cea a Americii, America 
nu trebuie să se teamă de apariţia unui rival. Relaţiile 
transatlantice sunt mai mult un mariaj care uneşte la un 
loc diferenţe respectate reciproc - ce includ şi chestiuni ce 
ţin de o anumită diviziune a muncii - precum şi trăsături 
comune, dar toate acestea, de fapt, servesc la consolidarea 
parteneriatului. Acesta a fost cazul în ultima jumătate de 
secol şi va rămâne la fel încă mult timp de acum înainte. 


7 Orig.lb.germ.= bucurie răutăcioasă la necazul altuia (n.tr.). 


De fapt, caracterul evolutiv al sistemului 
internaţional trebuie să consolideze legătura 
transatlantică. Europa şi Statele Unite reprezintă, 
împreună, mai puţin de 12 la sută din populaţia lumii şi 
sunt considerate, în mare măsură, ca insule de 
prosperitate şi privilegii într-un mediu înconjurător global 
agitat şi oscilant. In acest secol de comunicaţii rapide, o 
conştiinţă a inegalităţii poate fi neîntârziat transformată în 
ostilitate politică îndreptată asupra celor care sunt 
invidiaţi. De aici, atât propriul interes cât şi un sens de 
potenţială vulnerabilitate trebuie să continue a asigura 
baza unei alianţe durabile americano-europene. 

Organizarea europeană, situată la marginea vestică a 
Eurasiei şi în imediata proximitate a Africii este mai 
degrabă expusă riscurilor inerente creşterii tumultului 
global decât America cu o coeziune socială-politică 
specială, fiind şi mai puternică militar şi mai izolată din 
punct de vedere geografic. Europenii vor fi imediat expuşi 
unui mare risc dacă imperialismul şovin ar motiva, din nou, 
politica externă a Rusiei, sau dacă Africa şi/sau Asia de 
Sud şi Centrală suferă înrăutățirea problemelor sociale. 
Proliferarea armelor de distrugere în masă, nucleare sau 
de alt fel, va pune şi mai mult în pericol Europa, dat fiind 
capacitatea militară limitată a Europei şi proximitatea 
statelor potenţial amenințătoare. După cum vom vedea, 
Europa va continua să aibă nevoie de America, pentru a fi 
cu adevărat în siguranţă. 

În acelaşi timp, o relaţie strânsă cu Europa 
legitimează din punct de vedere filosofic şi dă contur 
rolului global al Americii. Ea creează o comunitate de state 
democratice fără de care Statele Unite ar fi izolate în 
lume. Să păstreze, să dezvolte şi mai ales să lărgească 
această comunitate - pentru a „asigura binefacerile 
libertăţii pentru noi şi posteritate” - trebuie să rămână, 
aşadar, sarcina istorică vitală a Americii. 

Note 

1. „Geometria variabilă implică faptul că celor dornici 

şi capabili li se vor permite să intensifice gradul de 
integrare în zonele de politică specifice, în timp ce cei 
lipsiţi de voinţă nu vor fi obligaţi să urmeze procesul. O 
abordare cu mai multe viteze înseamnă că în timp ce aceia 
ce sunt doritori şi capabili continuă integrarea într-o zonă 
politică dată, cei doritori dar incapabili vor avea o hartă a 
drumurilor clare care să le arate cum se pot ei integra la o 
dată ulterioară”. Robin Niblett, „The European Disunion”, 
The Washington Quarterly (Winter 1997), p. 104 - 105. 

2. OECD? estimează că UE va avea nevoie de 35 
milioane de imigranţi în următorii 25 ani pentru a ţine 
populaţia la nivelurile din 1995 şi încă de 150 milioane în 
2005 dacă se doreşte să se menţină rata curentă de 
pensionări din rândul muncitorilor. În plus, se estimează că 
în 2030 pensiile de stat vor absorbi 5, 5 la sută din GDP? în 
Anglia, 13, 5 în Franţa, 16, 5 în Germania şi 20, 3 în Italia 
(Echivalentul estimat pentru Statele Unite este de 6, 6). 

3. Potrivit unui raport întocmit de Jacques Attali la 
cererea ministrului de externe al Franţei, Franţa - 
combinând generozitatea continentală cu coerenţa 
strategică va trebui, în mod deliberat, să „promoveze ceea 
ce nu se mai poate evita” şi anume, o Europă care să 
cuprindă 35 sau chiar 40 membri, incluzând între alţii 
Ucraina şi Georgia, prin aceasta optând pentru „pluralism” 
contra federalism. În mod contrar, Werner Weidenfeld a 
avertizat recent în Frankfurter Allgemeine Zeitund că 
„această abordare limpede a oricărei încercări de întărire 
a identităţii europene va deveni călcâiul lui Ahile al 
Europei”. 

4. Un pas semnificativ în această direcţie a fost făcut 
în 1999 prin fuziunea dintre Aerospaţiale Matra SA şi 
Daimler Chrysler Aerospace AG pentru a crea Compania 
Aeronautică de Apărare şi Spaţiu, cu resurse şi posibilităţi 
care sunt competitive la standarde americane. 


8 Organizaţia pentru Cooperare și Dezvoltare Economică (n.tr.). 
95S ituaţia economiei în Europa Centrală și de Est în raport de cerinţele 
EU (n.tr.). 


5. Eva Ehrlich şi Gabor Revesz, The State of the 
Economy în Central and Eastern Europe Compared with 
the 

EU-s hRhequirements* (Budapesta: Academia Ungară 
d, e Ştiinţe, 1999), p.4. 

Anexă 

Un dialog Daniel Vernet, director pentru relaţii 
internaţionale, Le Monde 

Zbigniew Brzezinski ştie exact unde poate fi 
desfăşurată forța europeană de apărare: în Corsica! 
Multumesc doctore. Noi deja avem Jandarmeria Franceză, 
un fel de gardă națională care este foarte solicitată în 
Bosnia şi Kosovo în acest scop. 

În mod mai serios, Brzezinski reprezintă partea 
binevoitoare a poziţiei americane faţă de procesul de 
integrare europeană, inclusiv încercarea de a constitui 
forţele europene de apărare care să fie capabile de a 
acţiona independent de NATO. El nu critică această 
decizie. El nu recomandă ca Washingtonul să o submineze. 
El nu o transformă într-o problemă de principiu care ar 
putea diviza cele două părţi ale Atlanticului. Fiind mai mult 
decât sceptic în privinţa abilității europenilor de a înfăptui 
ceea ce s-au angajat să facă, el dă administraţiei 
americane un sfat consistent: să nu se teamă de apariţia 
unui rival. Brzezinski are o pledoarie bună, susţinută cu 
argumente, care pot fi luate în seamă. Să scot în evidenţă 
câteva din ele. 

1. Integrarea a înlocuit unificarea ca ţel final al 
procesului european. Va fi un proces lent, întrucât unul 
prea rapid ar putea mai degrabă diviza Europa decât să o 
unească. 

2. Europa se va dezvolta orizontal mai curând decât 
vertical şi lărgirea nu este compatibilă cu intensificarea. 

3. ESDI - Identitatea Europeană de Securitate şi 
Apărare - nu reprezintă o ameninţare pentru NATO pentru 
că, şi în cea mai optimistă ipoteză, ea va fi eficientă doar în 
crize nesemnificative. 


4. NATO şi UE trebuie să se extindă în acelaşi ritm, 
neexcluzând, a priori, nicio ţară şi incluzând asocierea 
strânsă cu Rusia. 

Rusia trebuie să recunoască faptul că această 
extindere combinată NATO-UE nu contravine intereselor 
ei. Dacă nu o face, extinderile NATO şi UE vor avea nevoie 
să asigure securitate unei Europe extinse. 

Brzezinski pare să accepte viziunea lui Attali a unei 
Europe de la Atlantic la Vladivostok, care nu se potriveşte 
cu visul părinţilor fondatori al Pieţei Comune şi ai 
Comunităţii Europene. Acel vis avea în vedere noua 
Europă, nu doar ca zonă de comerţ liber, ci şi ca actor 
internaţional, un partener politic pentru America - poate 
că nu o putere globală pentru această generaţie sau 
următoarea, dar o putere regională, nu doar pentru a 
rezolva conflictele istorice între statele sale membre ci 
pentru a exporta securitate şi prosperitate posibilă 
„apropiaților ei”. 

Brzezinski are dreptate: Există o contradicţie între 
această viziune - susţinută în mod tradiţional de toate 
guvernele franceze, dar nu în mod necesar împărtăşită de 
toţi partenerii din UE - şi configuraţia actuală a Europei. 
El are, de asemenea, dreptate să evidenţieze că această 
situaţie nu se va schimba, probabil, în următorii ani. În 
unele privinţe (investiţiile de exemplu), Europa mai 
probabil se va mulţumi cu cadrul existent decât să facă 
schimbări profunde necesare unui grand bond en avant! 
în alte privinţe (cum este apărarea) lipseşte fie voinţa, fie 
mijloacele, sau amândouă, pentru a avea o politică 
comună; în mod deosebit, lipseşte voinţa politică de a 
aloca resurse mai mari bugetelor apărării, fără de care va 
fi imposibil, pentru Europa, de a avea o politică comună 
externă şi de securitate. 

Toate aceste puncte sunt indispensabile. Totuşi, 
viitorul Uniunii Europene nu arată aşa de palid cum este 
descris de Brzezinski. Până acum, Europa nu a atins un 

punct din care să nu se mai poată întoarce, care să facă 
viziunea originală imposibilă. Mai mult, toate măsurile 
luate în ultima decadă - piaţa unică, euro, circulaţia liberă 
a persoanelor în interiorul Europei (aşa-numitul 
„Schengenland”), desemnarea unui înalt Reprezentant 
pentru Relaţii Externe şi Securitate Comună, un pas 
modest dar realist spre o apărare europeană - lasă 
deschisă posibilitatea unor îmbunătăţiri viitoare, chiar 
dacă ele n-ar fi unele spectaculare. Toate opţiunile sunt 
încă pe masă. 

Să luăm forţele de proiectare. Brzezinski, pe bună 
dreptate, observă că reacţiile europene nu vor fi 
independente dacă este serioasă criza. În prezent este 
desigur aşa. Însă o reacţie independentă, într-un conflict 
mai puţin decât vital, va fi un pas major înainte comparat 
cu inabilitatea şi îndărătnicia europenilor de a acţiona în 
unele crize de mai mică intensitate din anii precedenţi. Să 
facem primul pas, înainte de a-l face pe al doilea. 

Europa nu va fi o putere militară, dar nu va pune 
limite ambiţiei sale şi va deveni o putere slabă, un fel de 
Elveţie mai extinsă la care se referă Brzezinski. 

De la sfârşitul celui de-al doilea război mondial, 
poziţia Americii cu privire la integrarea europeană a fost 
întotdeauna ambiguă: unificare, dar nu prea multă. 
Sfârşitul Războiului Rece n-a modificat această 
ambivalenţă: Europa cea sărmană ce este incapabilă de a 
depăşi o integrare limitată: America cea fericită care are 
un asemenea aliat. 

Christoph Bertram, editor asociat, Foreign Policy 

Pentru toate multele sale puncte bune, reţeta lui 
Brzezinski referitoare la viitorul relaţiilor americano- 
europene este, în analiza finală, una de complezenţă şi ca 
atare imperfectă. Se poate rezuma într-o propoziţie: 
Europa, departe de a deveni un rival pentru Statele Unite, 
va rămâne o veritabilă dependentă, un instrument util 
pentru strategia SUA de a răspândi stabilitate în cât mai 
multe ţări, în afara Rusiei, încorporându-le; ea trebuie să 

fie privită cu îngăduinţă dar nu considerată un partener 
egal de către Statele Unite. 

Într-o problemă, Brzezinski are dreptate: nu este 
nevoie ca americanii să intre în panică pentru că UE 
încearcă să grăbească integrarea de apărare. Enervarea, 
care face agitație pe culoarele  Washingtonului, 
determinată de planurile de îmbunătăţire modeste chiar 
dacă urgente în capacităţile europene de intervenţie 
militară „în afara zonei”, nu este justificată: indiferent ce 
rezultă din plan, în final forţele europene vor trebui să se 
alăture intereselor SUA şi, ca atare, să dobândească iniţial 
acordul SUA. 

A face însă din puterea militară testul litmus!! al 
integrării europene înseamnă a repeta greşeala lui Stalin 
de a judeca Biserica Catolică după numărul diviziilor ei. 
Chiar şi Brzezinski, cel mai european dintre politologii 
realişti ai Americii, nu înţelege ce este realmente cu 
această nouă Europă. Pentru el, ea este „un organism 
construit pe convenienţă”, nu „pe convingere”, un 
instrument pragmatic de prosperitate şi stabilitate 
împărtăşite. Pragmatismul nu reuşește să explice, însă, 
gradul în care state mândre de istoria lor şi-au sacrificat 
autonomia naţională pentru interdependenţa europeană. 
Ceea ce le-a făcut pe ele să se supună autorităţii legilor 
comune şi unui tribunal suprem comun, ca să creeze o 
monedă comună, să unească partea vestică a 
Continentului, să invite noile democraţii ale restului 
Europei în mijlocul lor şi, acum, să încerce să dezvolte 
mijloacele pentru acţiune militară autonomă, n-a însemnat 
niciodată pur şi simplu convenienţă. A fost şi este o idee 
precisă asupra a ceea ce ar trebui să fie Europa. 

Forţa acestei idei n-ar trebui subestimată. Americanii 
s-au obişnuit să o recunoască, răbdători, dar încurajând, în 
mod repetat, eforturile de integrare europeană, în 
decursul tuturor decadelor Războiului Rece. Acum, poate 


11 Testul litmus = un test în care un singur factor (cum ar fi o poziţie, 
un eveniment, un fapt) ar fi decisiv (n.tr.). 


că în afară de iritarea pentru nou-descoperita încredere a 
Europei, cuplată cu o fascinaţie, de moment, pentru 
reuşita militară şi tehnologică şi beţia grandorii, care a 
coborât asupra singurei şi, probabil, ultimei superputeri a 
omenirii, americanii par să-şi fi pierdut atât răbdarea cât şi 
viziunea. 

Brzezinski, cu părere de rău, face aici un raţionament 
strategic pentru această pierdere. 

Este, fără îndoială, o viziune îngustă şi din motive 
precise autorul însuşi declară atât de elocvent la începutul 
articolului său: „America şi Europa servesc împreună ca 
axă a stabilităţii globale”. Nu există niciun alt partener 
similar pentru o Americă ce se preocupă de ordinea 
internaţională, prosperitate şi progres democratic. lar 
Europa, indiferent de limitele sale, este un partener mult 
mai puternic în prezent decât în timpul Războiului Rece. 
Ea va fi şi mai puternică în viitor. 

Ca atare, ar trebui să fie interesul prioritar al 
Americii să pună acum bazele unui parteneriat cu Europa 
de mâine. Supremaţia SUA poate dura o generaţie, dar nu 
va dura o veşnicie. Ce poate fi mai bun decât a se folosi de 
acest avantaj temporar, pentru a stabili, acum, cadrul 
instituţional pentru un parteneriat în care o Europă ce va fi 
mai puternică, decât este în prezent, şi o Americă ce va fi 
mai slabă să conlucreze pentru ordine, prosperitate şi 
democraţie în lumea de mâine? Aceasta, Dr. Brzezinski ar 
fi o politică reală, plină de imaginaţie! 

Timothy Garton Ash, membru asociat la Colegiul St. 
Antony, Oxford 

După cum mă aştept întotdeauna de la Zbigniew 
Brzezinski, acest eseu este lucid, incisiv, cu anvergură şi 
stimulator. Sunt de acord cu majoritatea analizelor şi 
recomandărilor sale politice mai ales cele cu privire la 
NATO şi extinderea UE. Totuşi, daţi-mi voie, ca un 
european englez, să evidenţiez cinci puncte, cu care 
parţial nu sunt de acord şi care parţial necesită a fi 
detaliate. 


Primul, sunt întotdeauna pentru a spune lucrurile 
care conţin adevăr, chiar dacă ele nu sunt de ajutor din 
punct de vedere politic. Declaraţia că Europa este „de 
facto, protectoratul militar al Statelor Unite” nu mi se pare 
nici adevărată şi nici folositoare. Dacă eu spun „Xanadu 
este un protectorat francez”, acest lucru semnifică, în 
general, că francezii conduc Xanadu. Americanii nu conduc 
Europa. Chiar în sensul cel mai slab de „a fi dependent 
pentru protecţie militară”, această declaraţie probabil că 
nu este adevărată, întrucât, cât de haotice ar fi 
aranjamentele de apărare ale Europei, totuşi, nu există 
ameninţări, în prezent, la adresa securităţii noastre, 
împotriva cărora puterile europene majore să nu se poată 
apăra ele însele şi pe partenerii lor din UE. 

În al doilea rând, este totuşi adevărat că şi cele mai 
puternice ţări din UE se bazează încă patetic pe Statele 
Unite în cazul oricărei acţiuni militare prezente dincolo de 
frontierele UE, chiar într-un petic dosnic cum ar fi Kosovo. 
Cred că se poate în mod util reliefa că un motiv important 
pentru aceasta este acela că liderii Europei Occidentale au 
stabilit priorităţi greşite la finele Războiului Rece, punând 
crearea unei monede comune înaintea unei armate 
comune. Cu iniţiativele actuale de îmbunătăţire a politicii 
externe şi a coordonării apărării, UE face în 2000 ceea ce 
trebuia să facă în 1990 (Fac argumentarea mai detaliată în 
noua mea carte History of the Present). 

În al treilea rând, Brzezinski are absolută dreptate cu 
privire la nevoia urgentă pentru Statele Unite să fie văzute 
mai degrabă ca susținătoare ale acestor iniţiative 
întârziate, decât ca nemulţumite, mai ales, în domeniul 
apărării. Mesajul politic la nivelul cel mai înalt din partea 
administraţiei de la Washington trebuie să fie total şi 
puternic pozitiv: „Dorim Europa să aibă o identitate de 
apărare mai puternică şi o forţă de reacţie rapidă şi 
eficientă”. Punctul suplimentar ar putea fi în mod util: „şi 
noi vă aşteptăm acum pe voi să aveţi singuri grijă de 
Kosovo”. Rezerve justificate cu privire la compatibilitatea 

NATO pot fi exploatate la niveluri mai scăzute şi mai 
tehnice. 

În al patrulea rând, da, Europa nu va fi niciodată o 
ţară. Insă (parțial, cu ajutorul introspecţiei), eu nu sunt 
atât de pesimist ca Brzezinski în legătură cu posibilităţile 
unei identificării emoţionale pozitive cu Europa. Fireşte, eu 
cred că noi avem prieteni comuni în Europa Centrală care 
s-ar putea bine imagina „murind pentru Europa”. Malgré 
tout”, Europa are un suflet. Este o luptă continuă pentru 
acest suflet. Spus simplu, aceasta este o nouă versiune a 
vechiului dezacord între orientarea atlantică, liberală, 
comerţ liber global şi cea protecţionistă gaullistă, etatistă. 
Din punct de vedere istoric, balanţa avantajului se înclină 
de la cea de a doua spre prima. 

În al cincilea rând, prin ceea ce face şi spune, 
America va afecta semnificativ această luptă, în bine şi în 
rău. Nici aşteptând Statele Unite ale Europei şi nici 
acceptând o Europă ca o Elveţie mai mare, SUA ar trebui 
să acţioneze spre două scopuri, cel mai bine definite de 
George Bush (Sr): „parteneri în conducere” şi „Europa 
întreagă şi liberă”. 

Brzezinski răspunde: 

De fapt, în principal, sunt de acord cu punctele de 
bază ridicate prieteneşte de criticii mei europeni. Doresc 
foarte mult ca America să aibă Europa ca partener real, 
dar o concepţie plină de dorinţă nu este un bun îndrumător 
în constituirea politicii adevărate. Creând un spaţiu 
european mai extins şi mai progresiv integrat, aliniat 
îndeaproape cu Statele Unite, acesta este singurul joc 
posibil; alternativa la el este stagnarea în colaborarea cu 
Europa şi o revenire la nesiguranța geopolitică din 
regiunea dintre zona euro-atlantică şi Rusia. 

Capitolul trei 

Convieţuirea cu Rusia 

Includerea progresivă a Rusiei în comunitatea 
transatlantică, în extindere, este componenta necesară a 

oricărei strategii a SUA pe termen lung pentru a consolida 
stabilitatea pe  mega-continentul eurasian. Urmărirea 
acestui scop va necesita răbdare şi persistenţă strategică. 
Nu există diferenţe pe parcurs. Trebuie create condiţii 
geostrategice care să-i convingă pe ruşi că este în propriul 
interes al Rusiei să devină un stat-naţiune european 
postimperial şi cu adevărat democratic - un stat puternic 
angajat în comunitatea transatlantică. 

Din entităţile eurasiane majore (Uniunea Europeană, 
Rusia, China şi Japonia) doar Europa şi Japonia se poate 
spune că recunosc, pe deplin, poziţia lor fundamentală în 
stabilitatea internaţională. Cazul este întrucâtva mai 
ambiguu cu privire la China şi Rusia, care favorizează încă 
schimbări mai mult sau mai puţin dramatice în distribuirea 
puterii globale. Ambele sunt însă conştiente de limitele lor 
şi de interesul lor de a coopera cu Vestul. China este astfel 
înclinată, în mare măsură, în această cooperare, pentru că 
reprezintă un succes economic continuu; Rusia, pentru că 
nu este. China prosperă cu investiţii străine, Rusia se teme 
de ameninţări potenţiale din sudul şi estul ei imediat şi 
percepe diminuarea utilității forţelor sale nucleare. China 
este încrezătoare în sine; Rusia este conştientă de sine. 

Ca atare, atât Rusia cât şi China pot fi susceptibile de 
o strategie care are ca ţel includerea lor în structurile 
internaţionale cooperante. În acest scop, două triunghiuri 
eurasiene de putere trebuie ferm conduse şi cu timpul 
conectate mai direct: primul implicând Statele Unite, 
Uniunea Europeană şi Rusia; al doilea implicând Statele 
Unite, Japonia şi China1. Pentru ca această legătură să fie 
eficientă, este esenţială angajarea constructivă a Rusiei. 

Este sigur că nici America şi Europa, chiar mai puţin, 
nu pot prin ele însele să atragă sau să transforme Rusia. 
Transformarea Rusiei trebuie să vină din interior, tot aşa 
cum a fost cazul la începutul secolului XX cu prăbuşirea 
Imperiului Otoman şi apariţia unui nou stat modern. Dar 
atât America cât şi Europa pot să ajute la crearea nu 
numai a unui context favorabil ci şi obligatoriu pentru 

schimbarea dorită. Şi, pentru aceasta, în pofida 
pesimismului justificat pe termen scurt, cu privire la 
perspectiva conducerii politice în prezent a Rusiei, există o 
bază rezonabilă de optimism pe termen lung. 

CADRUL ISTORIC 

Apariţia unui stat rus, democratic, orientat spre 
Europa, post-imperial şi naţional, ar asigura, relevant, din 
punct de vedere istoric şi strategic, răspunsuri echilibrate 
la două întrebări care-i bântuie astăzi, politic, pe ruşi: ce 
este Rusia şi unde se află Rusia? Aceste întrebări se pun, 
în jur, la limita catastrofei sociale şi într-un context de 
vulnerabilitate geopolitică. 

Nu se poate subestima dauna cumulativă pricinuită 
poporului rus de cei şaptezeci de ani de comunism. 
Condiţia actuală a Rusiei nu trebuie judecată prin 
strălucirea superficială a Moscovei sau St. Petersburgului, 
primii beneficiari ai pătrunderii de fonduri financiare 
vestice, sau a ratelor de creştere ruseşti ocazional 
fluctuante. Realitatea dureroasă este că experimentul 
comunist a lăsat moştenire poporului rus o agricultură 
ruinată, o infrastructură socială retardată şi în multe locuri 
primitivă, o economie înapoiată care se confruntă tot mai 
mult cu riscul dezindu-strializării progresive, un mediu 
înconjurător devastat şi o populaţie amenințată 
demografic. 

A măsura, cu precizie, efectele cumulative ale acestei 
moşteniri este imposibil. Ele sunt nu numai masive dar şi 
de durată. Criza actuală a Rusiei coincide cu colapsul 
imperiului rus vechi de cinci sute de ani, care s-a extins în 
era sovietică într-un imperiu şi mai mare, comunist. Criza 
internă ameninţă bunăstarea poporului rus; colapsul 
imperial, în timp ce determină o potenţială provocare 
geopolitică, produce confuzie, tentează şi frustrează elita 
politică a ţării - o elită care timp de zeci de ani n-a fost 
numai doctrinar năucită, ci, la intervale a fost şi letal 
înlăturată3. Această elită s-a dezvoltat, obişnuită cu 
privilegiile şi satisfacţiile statutului global al Rusiei, un 

statut pentru care astăzi nu există nicio bază solidă. 

Ultimii zece ani au sporit mai degrabă decât să 
rezolve aceste provocări. Deschiderea relativă a Rusiei i-a 
făcut pe ruşi să fie pe deplin conştienţi de reala şi enorma 
discrepanţă care separă condiţia lor de cea a vecinilor lor 
vest-europeni. Conştiinţa tot mai mare şi mai larg 
răspândită a faptului că, deşi cu o densitate mare de 
populaţie, China cu care se învecinează o duce 
incomparabil mai bine, este o sursă suplimentară de 
nelinişte. In cele din urmă, pentru că a fost mult timp 
obişnuită să gândească despre sine că ar fi principalul rival 
al Americii, este suficient de greu dacă ne gândim că 
produsul intern brut (GDP) din Rusia, măsurat în termeni 
de dobândirea parităţii puterii, reprezintă doar o zecime 
din America, aproximativ jumătate din India şi ceva mai 
puţin decât Brazilia. 

Trebuie să fie neliniştitor pentru ruşii informaţi să 
afle că în ultimul an China a beneficiat de peste $ 43 
bilioane din investiţii străine directe (aducând în anii 1992 
- 1999 un total de aproximativ $ 350 bilioane) şi Polonia 
postcomunistă, mult mai mică, a fost singură beneficiara, 
în 1999, a $ 8 bilioane din astfel de investiţii - în timp ce 
doar $ 2 - 3 bilioane au fost direct investite, de peste 
hotare, în Rusia în aceeaşi perioadă (ceea ce face un total 
mai redus de $ 11, 7 bilioane între 1992 - 1999). 
Investiţiile străine slabe se datoresc, în parte, proastei 
imagini economice internaţionale a Rusiei. In Raportul de 
Competitivitate Globală din 1999, Rusia a fost clasată 
ultima între cele 59 ţări avute în vedere (China a fost a 32- 
a, Zimbabwe a 57-a şi Ucraina a 58-a). Într-o apreciere 
comparativă cu privire la corupţia din 99 de state, Rusia a 
fost plasată pe locul 82 (după Armenia). 

Se spune că nu au fost investiţii majore interne în 
Rusia în ultimii zece ani. În 1997 întreg capitalul investit în 
sectorul productiv a scăzut cu aproape 17 la sută faţă de 
nivelul anului 1990 şi doar recent a mai crescut uşor. Mai 
mult, s-a estimat că ar fi nevoie, în mare, de $ 25 trilioane 

în următorii 25 de ani ca să se refacă infrastructura 
industrială a Rusiei care, în medie, este de trei ori mai 
veche decât cea din ţările OECD. Desigur, chiar cu măsuri 
de refacere economică susţinute, la o rată anuală de 5 la 
sută, Rusia va obţine doar cam 2 la sută din produsul 
intern brut (GDP) mondial în 2015. Prin contrast, Statele 
Unite şi UE împreună vor avea aproximativ 45 - 50 la sută 
şi Japonia cu China, combinate, probabil încă 25 la sută 
sau cam aşa. Discrepanţele calitative din inovaţia 
tehnologică şi competitivitatea economică dintre Rusia şi 
vecinii ei vestici pot fi şi mai mari. 

Imaginea socială este şi mai sumbră. Cam 70 
milioane de ruşi trăiesc în zone urbane afectate de niveluri 
de poluare care depăşesc nivelurile de contaminare 
maximă ale SUA cu un factor de cinci sau chiar mai mult. 
După standardele SUA cam 75 la sută din apa consumată 
în Rusia este poluată. Sistemul de sănătate din Rusia, 
multă vreme o sursă de mândrie, funcţionează prost, cu 
multe spitale (mai ales în zonele neurbanizate) cărora le 
lipseşte apa caldă şi care nu sunt în stare să aibă 
standarde, chiar minime, de igienă. S-au înregistrat cam 
100.000 cazuri de tuberculoză şi doar 40 la sută din totalul 
naşterilor au avut ca rezultat copii perfect sănătoşi. 
Potrivit unui studiu, cam 20 la sută din elevii de clasa I au 
fost diagnosticaţi cu o formă de retardare mintală. Durata 
de viaţă probabilă pentru bărbaţi a scăzut de la 
aproximativ 64 ani în 1990 la aproximativ 59 ani în 1999 
(datele alternative sugerează că cifra ar putea fi de 
aproximativ 61 ani, tot foarte scăzută după standardele 
vestice). Raportul mondial de sănătate (World Health 
Raport) pe anul 2000, referitor la sistemele naţionale de 
sănătate, clasează Rusia pe locul 130 în faţa doar a 
Sudanului. 

Fireşte, populaţia Rusiei a scăzut de la 151 milioane 
în 1990 la aproximativ 146 milioane în 1999 - cu decese 
anuale în ultimii ani care depăşesc naşterile cu uşor peste 
50 la sută (cam 2 milioane de decese şi 1, 3 milioane de 

naşteri pe an). În timp ce refacerea economică şi o 
ameliorare a programelor de sănătate publică ar putea, 
eventual, încetini declinul populaţiei, unele studii 
demografice anticipează că populaţia Rusiei ar putea să 
scadă sub 135 milioane în 2025. Apoi, de 

TRIADA GEOSTRATEGICĂ asemenea, mulţi ruşi 
pleacă din extremităţile expuse ale Rusiei, din nord şi din 
Extremul Orient spre regiunea centrală, mai sigură, la vest 
de Urali, atrăgând după sine eforturi foarte mari pentru 
colonizarea periferiilor cu o populaţie rară, din nord şi est. 

Rusia, ca atare, este confruntată cu o amenințătoare 
combinaţie de demografie şi geografie. China, vecinul ei 
din Extremul Orient, nu numai că are o populaţie de 
aproximativ 1, 2 bilioane, dar are şi o economie care în 
termeni GDP este deja de patru ori mai mare ca a Rusiei. 
De asemenea, nu este nicio sursă de reasigurare 
geopolitică pentru Rusia întrucât economia Japoniei este 
de aproximativ cinci ori mai mare decât a sa; şi spre vest o 
Uniune Europeană care prinde contur are o economie deja 
de aproape zece ori mai mare ca a Rusiei şi o populaţie de 
vreo 375 milioane. In plus, Europa, mult mai aproape, este 
aliată cu Statele Unite care are o populaţie de două ori mai 
mare ca a Rusiei şi un produs intern brut mai mare de zece 
ori. In sud, perspectivele sunt chiar şi mai semnificative. 
Acea zonă este, în prezent, organizată în nouă state locuite 
aproape în exclusivitate de musulmani. Populaţia lor, 
combinată, totalizează cam 295 milioane nemaipunând la 
socoteală populaţia Turciei orientată spre Europa, care 
este de aproximativ 65 milioane. Alte 20 milioane de 
musulmani trăiesc acum în interiorul graniţelor Rusiei. La 
ratele actuale de naşteri, în 2025 populaţia islamică, care 
trăieşte în proximitatea sudului Rusiei, s-ar putea cifra la 
450 

milioane (fără a lua în calcul 85 milioane de turci, 
estimate). 

Este plauzibil ca majoritatea ţărilor musulmane din 
vecinătate să fie slabe din punct de vedere economic, 

făcând să crească probabilitatea ca ele să fie, totodată, 
oscilante din punct de vedere politic. Populaţiile lor - în 
principal alcătuite din generaţia mai tânără, care este 
efervescentă, cu o conştiinţă de sine tot mai naționalistă şi 
mai intens islamică în autodefinire - s-ar putea dovedi total 
susceptibilă la apeluri extremiste. Dacă nu sunt manevrate 
cu mare abilitate şi reală moderație de fosta lor vecină 
imperială, trezirea lor politică ar putea dobândi un fervent 
aspect antirus din care comportamentul greşit al ruşilor 
faţă de Cecenia ar putea fi doar un precursor. 

Ca atare, depinde mult de performanţa actualei elite 
politice a Rusiei - o elită care este total diferită în 
componenţă şi concepţie faţă de  contrapartidele 
postcomuniste din Europa Centrală. Actuala conducere din 
Rusia nu include foşti disidenţi politici, nici măcar unul. În 
plus, în Europa Centrală opoziţia anticomunistă - 
Solidaritatea, în Polonia, Sajudis, în Lituania, şi Charta 77 
de la Praga - au reprezentat o masă critică, care a fost, 
ulterior, capabilă de a întreprinde reforme democratice, în 
majoritatea statelor central europene, partidele comuniste 
s-au convertit, de asemenea, în unele democrate, în 
general susținătoare de reforme şi de legături mai strânse 
cu NATO şi UE. 

Spre deosebire, actuala elită politică rusă este în 
mare măsură oalianţă din foşti aparatnici oligarhi scoşi în 
afara legii, KGB şi conducători militari. Renunţarea de 
către ei la trecutul sovietic a fost formală: păstrarea unui 
mausoleu în centrul Moscovei care glorifică trupul 
îmbălsămat al întemeietorului  gulagului rezumă, 
admirabil, înclinația lor mentală. Desigur, noua echipă a 
preşedintelui Vladimir Putin este formată din oameni care, 
cu nicio excepţie, ar putea servi şi acum în cele mai înalte 
eşaloane ale guvernului sovietic (mai ales ale KGB), dacă 
ar mai exista Uniunea Sovietică. Propria descendență 
politică a lui Putin este destul de sugestivă în acest sens. 
El este la a treia generaţie de aparatnici: tatăl său a fost 
funcţionar de partid, iar bunicul lui a servit chiar în grupul 


1 


de securitate personală a lui Lenin şi apoi a lui Stalin. 

Conducerea actuală de la Kremlin s-a maturizat în 
anii de declin al Uniunii Sovietice. În general, ea nu a mai 
crezut în ideologia sovietică, dar i-a plăcut puterea 
sovietică. Prăbuşirea Uniunii Sovietice a fost, pentru 
majoritatea membrilor săi, nu numai un şoc istoric ci şi o 
calamitate, care ar fi putut şi ar fi trebuit să fie prevenită, 
în timp ce unii îşi şterg lacrimile cu profiturile ce au 
decurs din economia de stat distrusă prin spoliere, fireşte 
că se simt marginalizaţi, prin pierderea de către Rusia a 
statutului internaţional. Puțin le-a captat sentimentele 
ascunse la numirea sa, când a vorbit nostalgic despre 
Rusia ca „un stat mare, puternic şi viguros”. 

În reconstruirea unei Rusii „care cere respect în 
lume” simţul tactic bun al lui Putin îi dictează să evite acea 
ostilitate făţişă faţă de Vest. Desigur că este de dorit o 
anumită reconciliere cu Statele Unite, mai ales pentru a 
intra într-o alianţă antiislamică, în eventualitatea că 
problemele Rusiei, în răsărit, ar scăpa de sub control. 
Atragerea facilă a preşedintelui Clinton în tabăra 
anticecenă în 1995 şi din nou în 1999 oferă un exemplu. 
Capacitatea nucleară restantă a Rusiei asigură şi ea baza 
pentru un dialog special cu Statele Unite, sporind, prin 
aceasta, prestigiul Rusiei şi poate chiar creând impresia 
unei relaţii speciale. 

Reconcilierea selectivă a Rusiei cu Statele Unite 
poate fi urmărită în paralel cu eforturile, atent calibrate, 
de a cultiva sentimente antiamericane în Europa de Vest, 
pentru a slăbi decizia vestică cu privire la viitoarea 
extindere a NATO şi de a exacerba disensiunile existente 
din cadrul comunității  Euro-Atlantice. Diplomaţia 
tradiţională în legăturile cu Berlinul şi Parisul poate, de 
asemenea, îl exploatată ca să alimenteze rivalităţile 
europene pentru a obstrucţiona apariţia, la graniţele de 
vest ale Rusiei, a unei UE mai integrată politic, legată de 
NATO. în orice caz, o destindere cu Vestul este condiţia 
sine qua non a accesului permanent al Rusiei la ajutorul 

vestic, necesar financiar. 

Mai presus de orice este nevoie de un mic răgaz în 
relaţiile cu Vestul, dacă Rusia realizează scopul central al 
lui Putin: restaurarea unui puternic stat rus. Pentru 
conducătorii actuali, apariţia unei duzini de noi state 
independente după prăbuşirea Uniunii Sovietice este o 
aberaţie istorică, care trebuie să fie treptat corectată, dacă 
Rusia îşi recapătă puterea. Deşi se pare că ei îşi dau seama 
că rezultatul final nu va fi un stat imperialist unic, par a fi 
hotărâți să dobândească subordonarea progresivă a 
statelor post-sovietice în cadrul Comunităţii Statelor 
Independente, într-un mod, care să limiteze suveranitatea 
lor în zonele importante de securitate şi relaţii economice 
externe. 

Această aspirație stă la baza opoziţiei vehemente a 
Moscovei faţă de orice prezenţă economică vestică în 
spaţiul fostei Uniuni Sovietice. Poziţia Kremlinului în 
această privinţă se bazează încă pe vechea abordare 
leninistă zero-sum”: este mai bine pentru zonele neruseşti 
să nu se dezvolte economic dacă o astfel de dezvoltare 
atrage după sine o prezenţă vestică. De aceea, accesul 
direct al noilor state independente la economia globală 
prin multiple conducte din regiunea Mării Caspice este 
văzut de actuala elită rusă cu aproape tot atât de multă 
ostilitate ca cea manifestată faţă de cochetarea Ucrainei 
cu NATO. Aşa cum s-a exprimat un oficial rus din 
Ministerul de externe: 

„Volumul semnificativ al fondurilor deja investite sau 
planificate de companiile americane de investiţii în 
afacerile cu petrol din Marea Caspică arată o tendinţă de 
constituire a unei prezenţe SUA din punct de vedere politic 
şi în consecinţă şi militar în Caucaz. În esenţă, fără un 
consens prealabil, are loc încorporarea regiunii Caspice în 
sfera de interese vitale ale Statelor Unite” 4. 

Este de notat, mai ales, insinuarea originală că 


13 Referitor la un joc sau o relaţie în care un câștig al unei părţi atrage 
după sine o pierdere corespunzătoare din partea celeilalte părți. (N.tr.) 

pentru investiţia vestică în noile state independente este 
cerut „consensul” Rusiei. 

Din punct de vedere strategic, politica rusă, spre 
ceea ce Kremlinul numeşte „zona apropiată”, are în mod 
esenţial trei obiective. Primul, de a exercita presiune 
asupra Georgiei şi Azerbaidjanului, sporindu-le 
vulnerabilitatea, până la o eventuală destabilizare, după 
îndepărtarea de pe scenă a actualilor preşedinţi. Al doilea, 
revenirea Ucrainei la un fel de relaţie „Slavă” cu Moscova 
va trebui încurajată, cu „uniunea” ruso-belarusă care să 
asigure un model al „solidarităţii slave frăţeşti” la care să 
aspire ucrainenii. Al treilea, trebuie exercitată presiune 
pentru a preveni intrarea statelor baltice în NATO în 
temeiul că ele au făcut cândva în mod „legal” parte din 
Uniunea Sovietică5. 

Pe scurt, ocupanţii actuali ai Kremlinului cred că 
„puternicul” stat rus trebuie să fie mai mult decât un stat 
naţional, care coexistă cu altele, în spaţiul fost sovietic. 
Deşi majoritatea membrilor actualei elite îşi dau seama că 
refacerea economică este o precondiţie necesară pentru 
redobândirea măreției istorice, unii pun, totodată, accentul 
pe puterea militară a Rusiei, ca bază pentru solicitarea 
unui statut global. Nu este surprinzător că această opinie 
este puternic susţinută de conducerea militară superioară 
a Rusiei şi a fost explicit reflectată în noua doctrină 
militară adoptată în decembrie 1999. Conducătorii militari 
superiori sunt, de asemenea, susţinători fermi ai 
restabilirii puterii politice ruse într-o nouă „uniune 
eurasiană” 6. 

S-ar părea, ca atare, că actuala elită este mult mai 
preocupată de restaurarea unui stat rus dominant decât de 
o reorientare istorică a Rusiei. De fapt, există o 
discrepanţă evidentă între scopurile liderilor politici şi 
posibilităţile ţării. Rusia contemporană este mult prea 
slabă ca să susţină o dominație regională, deşi, în mod 
nostalgic, reclamă un statut de superputere. În pofida 
numeroaselor crize interne, noile state post-sovietice sunt 

hotărâte să-şi păstreze independenţa. Ar avea nevoie de un 
efort imens, mult peste actualele mijloace ale Rusiei, 
pentru a le subordona. Mai mult, este improbabil ca Vestul, 
chiar dacă ar fi înclinat să accepte unele aspirații regionale 
ale Rusiei, ca fiind legitime, să rămână total pasiv dacă 
independenţa, să spunem, a Ucrainei sau Georgiei - ca să 
nu mai pomenim de statele baltice - ar fi ameninţată. 

În afară de aceasta, susţinătorii ruşi ai puterii 
militare subestimează foarte mult efectele de secătuire 
economică ale oricărei competiţii cu America, în privinţa 
armamentului reînnoit şi supraestimează puterea politică 
pe care Rusia o poate exercita prin capacitatea sa 
strategică în mod esenţial unidimensională. Adevărul este 
că Rusia, deja cheltuind cam 5% din produsul său intern 
brut pe armată, nu poate concura cu revoluţia declanşată 
de SUA în problemele militare. Şi în timp ce armele sale 
nucleare pot servi ca descurajare, ele nu constituie un 
instrument politic eficient; valoarea lor este treptat 
diminuată de proliferarea nucleară, mai ales în vecinătatea 
imediată a Rusiei. 

O întârziere prelungită la răspunsurile realiste la cele 
două întrebări cu care se confruntă Rusia postimperială - 
ce este Rusia? Unde este Rusia? - s-ar putea dovedi 
dezastruoasă. Mobilizarea socială bazată pe naționalism 
poate fi doar un remediu pe termen scurt. Rusia 
subpopulată şi defavorizată din punct de vedere social, ar 
putea ajunge prinsă în plasă din pricina ciocnirilor violente 
cu musulmanii din sud şi ar deveni mai vulnerabilă faţă de 
încălcările teritoriale chineze din răsărit, şi faţă de o 
Europă şi Americă ostile, în Vest. O „alianţă” cu China n-ar 
face decât să subordoneze Rusia Chinei fără a rezolva 
problema. 

Ca rezultat, poate fi doar întrucâtva exagerat să 
sugerăm ca o consecinţă finală a oricărui eşec prelungit de 
a privi în faţă deplinele implicaţii ale contextului geopolitic 
ameninţător al Rusiei şi situaţiei fragile a societăţii sale - 
nu apariţia unei „Europe până la Urali” (aşa cum avea în 

vedere generalul de Gaulle), ci apariţia unei Rusii hărţuite 
şi redusă doar până la Urali. 

UN  DECALOG REFERITOR LA CONDIȚIA 
GEOPOLITICĂ A RUSIEI 

1. Economia Rusiei este de aproximativ o zecime din 
cea a Americii şi utilajul său industrial este de trei ori mai 
vechi decât media Organizaţiei pentru Cooperare şi 
Dezvoltare Economică (OECD). 

2. Cam 70 milioane de ruşi trăiesc în zone urbane cu 
niveluri de poluare de 5 ori mai mari decât maximele SUA 
şi cam 75 la sută din apa de consum a Rusiei este 
contaminată. 

3. Doar aproximativ 40 la sută din toate naşterile 
recente din Rusia au avut ca rezultat copii pe deplin 
sănătoşi. 

4. Populaţia Rusiei a scăzut de la 151 milioane în 
1990 la 146 milioane în 1999. 

5. China, vecinul imediat al Rusiei în est, are o 
populaţie totală de 1, 2 bilioane; la vest UE are 375 
milioane şi la sud trăiesc aproximativ 300 milioane de 
musulmani. 

6. Economia Chinei este deja de patru ori mai mare 
decât a Rusiei, iar investiţiile străine în China în ultima 
decadă au fost de 30 ori mai mari decât în Rusia. 
Economia UE este de 10 ori mai mare decât a Rusiei. 

7. Spre deosebire de Europa Centrală postcomunistă, 
elita politică actuală a Rusiei este o alianţă a conducerii 
militare a KGB cu foştii aparatnici şi oligarhiile scoase în 
afara legii, toţi liderii actuali de frunte din Rusia ar putea 
servi în guvernul sovietic dacă ar mai exista încă Uniunea 
Sovietică. 

8. Actualul guvern rus a lăsat limpede să se înţeleagă 
că scopul său principal este restaurarea puterii Rusiei şi 
nu o reformă democratică. 

9. Rusia doreşte o reconciliere cu Vestul pentru a 
dobândi mână liberă în a trata cu noile state din fostul 
spaţiu sovietic. 


10. Neluarea în seamă a demografiei şi geografiei ar 
putea implica Rusia în conflicte care să-i amenințe viitorul 
său de stat teritorial major. 

Pentru o direcție strategică 

Luând în considerare politica vestică faţă de Rusia, 
noi am face bine să reflectăm, pe scurt, asupra prăbuşirii 
Imperiului Otoman şi apariţia, după aceea, a statului 
naţional turc. Acea experienţă este mai pertinentă pentru 
dilemele Rusiei decât ale Germaniei şi Japoniei după 1945, 
sau ale Marii Britanii şi Franţei după ce au încetat de a 
mai fi imperii. 

Spre deosebire de Germania şi Japonia, Rusia n-a fost 
nici ocupată şi nici supusă „reeducării” politice de către 
învingătorii Războiului Rece şi nici nu s-a ocupat de o 
reconstrucţie socială extinsă sub directa lor supraveghere. 
Pentru majoritatea ruşilor, rezultatul a fost ambiguu şi 
confuz. Majoritatea, la început, nu s-a simţit învinsă; mulţi, 
mai târziu, au fost decepţionaţi; puţini au fost receptivi 
faţă de tutelajul vestic. 

Ca şi Imperiul Rus, Imperiul Otoman a fost şi el din 
punct de vedere teritorial limitrof. Elitele otomane şi ale 
Rusiei imperiale şi-au atras numeroşi membri din rândul 
naționalităților supuse. Hotarele a ceea ce era în mod 
specific teritoriu rus sau turc nu erau foarte precise. In 
ambele cazuri imperiul nu a fost o realitate îndepărtată de 
peste mări, ci o extindere perfectă a însăşi ţării respective, 
în consecinţă, pierderea bruscă a imperiului a fost cu atât 
mai pregnantă şi a produs în mod direct o scindare. 

Totuşi, spre deosebire de Rusia sovietică, eficient 
represivă, declinul lent şi îndelungat al Imperiului Otoman 
a produs o semnificativă minoritate de intelectuali 
disidenţi şi tineri ofiţeri hotărâri să transforme Turcia după 
modelul statelor-naţiuni vest europene. Mai întâi „Junii 
Turci” organizaţi la sfârşitul secolului al XIX-lea, au 
dobândit o influenţă politică tot mai mare, mai ales în 
urma  înfrângerilor militare suferite de conducătorii 
otomani. Unii din ei au căutat să recreeze o versiune 


modernizată a vechiului imperiu. Însă, înfrângerea suferită 
în primul război mondial a propulsat următoarea generaţie 
de lideri reformişti, mai ales pe Kemal Paşa (care a devenit 
mai târziu cunoscut ca Atatürk), care să adopte conceptul 
de stat modern postimperial, după modelul statelor-naţiuni 
europene. Succesiv, au fost adoptate: codul civil elveţian, 
codul penal italian şi codul comercial german, şi foarte 
important de notat, s-a renunţat, în mod explicit, la 
revendicările iredentiste din perioada imperială. 

Se pot trage trei concluzii oportune din apariţia 
statului turc modern: mai întâi, Turcia n-ar fi putut fi 
susţinută să devină membră a Uniunii Europene, dacă 
Ataturk şi curajoşii săi reformatori n-ar fi reprezentat o 
masă decisivă, capabilă să producă o ruptură psihologică 
cu trecutul, ceea ce a contat; în al doilea rând, acest efort 
n-ar fi rezistat, dacă Vestul ar fi continuat să se opună 
Turciei şi, în al treilea rând, procesul istoric de 
autoredefinire este în mod necesar unul prelungit, care se 
măsoară în decade şi nu în ani şi probabil va fi întrerupt de 
impedimente periodice. 

Aceste concluzii constituie lecţii importante pentru 
Rusia. Deşi Puțin etalează un portret al lui Petru cel Mare 
în biroul lui, anturajul său kaghebist precum şi admiraţia 
sa mărturisită public faţă de predecesorul său kaghebist, 
Yuri Andropov, arată că Putin nu este un Atatürk rus. 
Concepţia lui geopolitică reflectă gândirea unei generaţii 
sovietice şi nu cea a generaţiei post-sovietice. Fără 
îndoială că o nouă concepţie se formează sub suprafaţa 
politică existentă în condiţiile mult mai deschise din Rusia 
post-sovietică. Şi, chiar dacă numai din raţiuni statistice, 
viitoarea generaţie de lideri ruşi nu poate să fie produsul 
nici al KGB-ului, nici al aparatului. 

Acea generaţie se va maturiza când statutul global şi 
postimperial al Rusiei va deveni mai curând o amintire 
îndepărtată decât un beneficiu. Aceasta va crea, în mod 
inevitabil, o concepţie globală diferită. Viitoarea generaţie 
de lideri este mai mult decât probabil că va include 

absolvenţi ai universităţilor vestice şi oameni de afaceri 
realmente cunoscuţi pe plan internaţional (dar nu penal), 
care să aibă o mare dorinţă ca Rusia nu numai să fie ca 
Vestul, ci să fie chiar o parte a Vestului. Nu în ultimul rând 
şi opinia publică din Rusia va cere, tot mai mult, ca modul 
ei general de viaţă să înceapă să fie măcar ca cel al 
Europei Centrale şi ca ruşii să nu fie privaţi de accesul 
liber la Europa învecinată care se extinde. Pe scurt, prinde 
contur o masă decisă în mod hotărât să rupă realmente cu 
trecutul. 

Pentru a încuraja acest proces trebuie continuat 
ajutorul vestic pentru Rusia. Acest ajutor însă nu trebuie 
îndreptat spre guvernul central. Rusia este suficient de 
avută ca să-şi poată rezolva problemele de bază prin 
propriile sale resurse, iar ajutorul vestic are tendinţa de a 
perpetua cele mai proaste înclinații ale elitei actuale. De 
asemenea, întrucât ajutorul financiar este fungibil, este 
probabilă dirijarea lui spre programele şi operaţiile 
militare (cum ar fi cele din Cecenia). In schimb, ajutorul 
vestic ar trebui să se concentreze asupra ajutorării ONG- 
urilor nou apărute ale Rusiei care promovează apariţia 
unei noi elite politice mai tinere şi mai lipsită de 
prejudecăţi - o elită care înţelege propriul său interes într- 
o societate bazată pe domnia legii”. 

Statele Unite trebuie să-şi extindă programele de 
vizitator în derulare, pentru ruşii mai tineri, aspiranţi în 
domeniul politic şi economic. În 1999, Biblioteca 
Congresului a iniţiat un program de aducere în SUA a vreo 
2000 oficiali locali ruşi mai tineri pentru vizite destinate a-i 
familiariza cu  complexităţile democrației americane. 
Această inițiativă merită să fie de zece ori extinsă şi ar 
trebui să fie completată cu un program similar pentru noile 
state independente. După cel de-al doilea război mondial, 
zeci de mii de tineri germani şi japonezi s-au familiarizat 
cu democraţia americană, cu un imens impact benefic. 
Ruşii mai tineri, mai ales din afara Moscovei şi St. 
Petersburgului, ar trebui să aibă aceeaşi oportunitate. 


Totuşi, reorientarea concepţiei Rusiei va fi întârziată 
dacă actuala conducere politică a Rusiei are impresia că 
priorităţile sale pot fi urmărite cu succes mai ales în 
spaţiul fostei Uniuni Sovietice. Cum asemenea iluzii şi 
nostalgii tind să se perpetueze, devine tot mai important 
ca politica vestică să angajeze Rusia şi să o determine să 
înţeleagă necesitatea unei redefiniri fundamentale a 
rolului Rusiei în Eurasia. Pentru a facilita transformarea 
istorică a Rusiei, trebuie susţinut sprijinul vestic pentru 
consolidarea noilor state - mai ales a Ucrainei, Georgiei, 
Azerbaidjanului şi Uzbekistanului. 

După cum se presupune, echilibrul strategic necesar 
nu va fi uşor de stabilit. De fapt, unele surse ruseşti au 
pretins că oficialii administraţiei Clinton au încurajat 
uneori eforturile ruseşti de a redobândi o poziţie 
dominantă în fostul spaţiu sovietic8. Chiar şi atacul asupra 
Ceceniei, condamnat internaţional, nu a produs nicio 
reacţie notabilă din partea SUA pe temeiul că ar fi contrar 
politicii de „angajare”. Ar putea fi, din nefericire, cazul, ca 
în timpul ultimelor episoade ale administraţiei Clinton, 
accentul unilateral al SUA cu privire la angajarea Vestului 
în privinţa Rusiei - dar nu şi a angajării Rusiei faţă de Vest 
- să se poată întârzia cu câţiva ani ziua în care Rusia îşi va 
înţelege pe deplin condiţia sa istorică actuală. 

Pentru a grăbi acest moment şi nu a-l întârzia, 
comunitatea transatlantică trebuie să menţină, cu răbdare, 
marea opţiune a unei legături neîngrădite, tot mai extinse 
şi mai profunde cu Rusia, în timp ce în mod continuu să 
reconsolideze un mediu înconjurător care să descurajeze 
orice eforturi ruseşti de a da înapoi ceasul geopolitic. Doar 
atunci, poate, noua generaţie de lideri ruşi - care nu mai 
sunt produsul erei sovietice şi foarte probabil că vor 
reprezenta o nouă masă politică critică - să tragă singură 
concluzia realistă faţă de pericolele create de slăbiciunea 
internă şi vulnerabilitatea externă a ţării lor: şi anume că, 
pentru a recupera Rusia trebuie să opteze pentru Vest. În 
plus, Rusia trebuie să facă acest lucru fără ambiguitate şi 


1 


necondiţionatt ca un stat postimperial. Bagajul imperial al 
Rusiei nu poate fi introdus în Europa. Rusia nu poate fi în 
acelaşi timp şi imperială şi europeană. 

Pentru a pregăti terenul în vederea acestei opţiuni 
istorice este crucial ca semnalul Vestului să fie clar în 
sensul că, prin continuarea extinderii UE şi a NATO nu se 
exclude, a priori, posibilitatea eventualei participări a 
Rusiei. Deşi preşedintele Clinton a dat un astfel de semnal 
în discursul său „Charlemagne” de la Aachen din iunie 
2000, el nu vorbeşte în numele UE sau chiar al NATO. O 
declaraţie oficială în acest scop trebuie făcută, poate 
împreună cu cele două organizaţii. Este evident că o Rusia 
cu adevărat democratică care doreşte să facă parte din 
Vest trebuie să aibă opţiunea de a deveni, într-o manieră 
reciproc acceptabilă, strâns asociată atât cu UE cât şi cu 
NATO, Modalităţile precise nu este nevoie să fie acum 
formulate; de fapt, dată fiind actuala condiţie şi orientare a 
Rusiei, orice efort ar fi contraproductiv. Opţiunea trebuie 
însă prezentată. 

UN DECALOG 

DE LINII DIRECTOARE STRATEGICE 

1. Lecţiile prăbuşirii Imperiului Otoman sunt extrem 
de relevante pentru actualele dileme ale Rusiei. 

2. Autoredefinirea istorică a Turciei a fost posibilă 
datorită unei mase de reformatori hotărâți şi a 
receptivităţii finale a Vestului. 

3. Următoarea generaţie de lideri ruşi poate asigura 
masa riguroasă necesară pentru o opţiune decisivă 
postimperială în favoarea Vestului. 

4. In acest scop, ajutorul financiar al Vestului trebuie 
să se concentreze, aproape în exclusivitate, asupra 
dezvoltării unei noi elite cu convingeri democratice prin 
promovarea democraţiei adevărate şi a extinderii 
schimburilor de vizitatori. 

5. Regimul pacificator al lui Putin nu va face decât să 
întârzie evoluţia dorită de Rusia spre un stat naţional rus 
democratic şi orientat spre Europa. 


6. Sprijinul pentru noile state independente va ajuta 
să avanseze autodefinirea istorică a Rusiei. 

7. UE şi NATO trebuie să propună oficial asocierea în 
final a Rusiei şi atât UE cât şi NATO trebuie să exploreze 
în acest scop, împreună cu Rusia, iniţiativele specifice, 
inclusiv un statut special UE pentru Kaliningrad. 

8. În acelaşi timp, atât extinderea UE cât şi a NATO 
trebuie să continue, eliminând astfel orice ambiguităţi 
geopolitice sau tentaţii în zonele imediat vestice ale Rusiei. 

9. Un dialog transcontinental asupra securităţii cu 
privire la doctrina strategică, construită pe o legătură mai 
strânsă între NATO-Rusia, ar putea lega, în fapt, cele două 
triunghiuri importante de securitate eurasiană. 

10. Angajarea eficientă nu se poate exercita prin 
curtarea unilaterală, ci doar prin constituirea unui context 
geopolitic decisiv în care opţiunea pentru Vest a Rusiei 
este singura viabilă. 

În acelaşi timp, trebuie sprijinit un cadru strategic 
favorabil acestei perspective. Trebuie făcuţi paşi în 
direcţia creşterii treptate a rolului Consiliului de 
Parteneriat Euro-Atlantic, care sponsorizează programele 
comune de securitate dintre statele NATO şi membri ai 
Parteneriatului pentru Pace. In timp ce Statele Unite 
trebuie, în mod deosebit, să fie atente, să nu cadă în cursa 
de a deveni aliatul Rusiei împotriva musulmanilor (sau a 
chinezilor), posibilitatea serioasă de conflicte care se 
răspândesc ca un foc mocnit în Asia Centrală ar putea, cu 
timpul, să slăbească ostilitatea Rusiei faţă de implicarea 
vestică mai mare în regiune. Moscova ar putea vedea 
atunci mai favorabil, nu numai accesul economic mai mare 
în regiune, dar şi un rol mai mare, pentru menţinerea păcii 
de către Organizaţia pentru Securitate şi Cooperare în 
Europa (OSCE) şi poate chiar şi de către NATO. Extinderea 
viitoare a UE în Europa Centrală, chiar dacă întrucâtva 
întârziată, se limitează la includerea Poloniei şi eventual a 
statelor baltice. În acest context, discuţiile cu Rusia, 
referitoare la un posibil statut special UE pentru regiunea 

Kaliningrad, s-ar putea dovedi fructuoase, nerezolvând 
numai problemele economice care persistă în regiune, ci şi 
inițiind aranjamente mai strânse între UE şi Rusia. Acelaşi 
lucru este valabil şi pentru eforturile actuale ale UE de a 
promova cooperarea baltică regională care cuprinde atât 
St. Petersburg cât şi Kaliningrad, provincii ale Rusiei. 

In acelaşi timp, iniţiativa preşedintelui Clinton de a 
invita Rusia să intre atât în UE cât şi în NATO a urgentat în 
mare măsură sarcina extinderii ambelor. De fapt, este 
complet nerealist de a propune includerea Rusiei în 
oricare structură fără includerea totală şi prealabilă a 
Europei Centrale. Este la fel de nerealist ba chiar riscant 
de a preconiza întârzierea Europei Centrale de a fi 
membră, în totalitate, până când Rusia fie că-şi dă acordul 
sau optează ea singură pentru Europa. Aceasta ar echivala 
cu acordarea unui veto indefinit Rusiei, cu efectul probabil 
de stimulare a aspirațiilor geopolitice ale Kremlinului, cu 
privire la statele baltice şi Ucrainei. Rezultă că urmarea 
oricărei înclinații de a face extinderea NATO, legată de 
acordul Rusiei, înseamnă o impunere a perpetuării 
ambiguităţii geopolitice la hotarele vestice ale Rusiei, ceea 
ce va stânjeni propria evoluţie internă a Rusiei. Fără 
îndoială că dispoziţia Rusiei de a fi de acord cu extinderea 
unilaterală spre est a NATO, mai ales în ce priveşte statele 
baltice, este un test litmus de sinceritate a oricărei opţiuni 
declarate de Moscova, în favoarea unei legături 
transatlantice şi europene. 

Iniţiativele constructive faţă de Rusia vor fi credibile 
doar dacă ele sunt însoţite de măsuri palpabile de 
extindere atât a UE cât şi a NATO. Este de dorit, în sine, 
extinderea ambelor şi pentru că totodată ea elimină riscul 
unei posibile ciocniri între noţiunile concurente de 
„europenism” şi „atlantism”. Mai mult, ţări europene din 
imediata vecinătate a vestului Rusiei - mai ales statele 
baltice - vor şi au dreptul să facă parte atât din UE cât şi 
din NATO. Viitorul preşedinte al Statelor Unite ar trebui, 
ca atare, să-i determine pe aliaţii noştri să acţioneze 

prompt în problema admiterii oricărui stat european 
democratic care îndeplineşte criteriile de a fi membru 
NATO chiar înainte de 2002 (data stabilită anterior de 
NATO pentru examinarea unei extinderi viitoare). 

Extinderea NATO, în orice caz, s-a dovedit deja 
benefică pentru securitatea Europei, inclusiv şi a Rusiei. 
Este de remarcat faptul că ea a făcut Europa de după 
Războiul Rece mai stabilă, ancorând Germania mai solid în 
mijlocul ei şi nu să o facă un „stat de graniţă”, aşa după 
cum s-au temut unii lideri germani că s-ar putea întâmpla 
după reunificare. Extinderea NATO a consolidat un 
sentiment de securitate în rândul noilor membri şi a 
promovat relaţii mai bune între ele şi vecinii lor nemembri. 
Ea a încurajat naţiunile aspirante să-şi amelioreze 
tratamentul faţă de minorităţi şi să-şi rezolve disputele lor 
teritoriale. A stimulat, de asemenea, o mai strânsă 
cooperare polono-ucraineană întărind interesul declarat al 
Ucrainei în asocierea ei eventuală cu Vestul. În ultimul 
rând, dar nu cel mai puţin important, România şi Bulgaria, 
datorită dorinţei lor de a deveni membre au acţionat 
decisiv, în timpul conflictului din Kosovo, pentru a preveni 
desfăşurarea unilaterală a  desanturilor ruseşti de 
paraşutiști în Priştina - o desfăşurare care ar fi putut grăbi 
o ciocnire riscantă între Rusia şi NATO.9 

Vestul n-ar trebui să fie timid în a afirma că acordul 
Rusiei faţă de extinderea UE şi a NATO va grăbi ziua în 
care Rusia singură va putea să aleagă o asociere mai 
amplă. Forma sa precisă şi dimensiunea vor trebui 
negociate, dar răspunsul unei Rusii constructive trebuie, 
de asemenea, să determine NATO şi UE să înceapă o 
analiză sistematică pentru a vedea ce fel de sistem de 
securitate comun de la „Vancouver la Vladivostok” ar 
putea fi realizabil şi dorit. Dezvoltarea OSCE şi 
transformarea ei dintr-un cadru „european” într-unul 
„eurasian” ar putea deveni, de asemenea, oportună; iar 
NATO însuşi poate deveni, în fapt, un element central al 
unui sistem de securitate transcontinental10. Dată fiind 


atitudinea pozitivă a Rusiei, s-ar putea să nu fie prea 
devreme de iniţiat discuţii exploratorii informale cu privire 
la aceste perspective pe termen lung în contextul 
Consiliului Comun NATO-Rusia, un pas care ar face să 
crească însemnătatea Consiliului şi va mulţumi şi Moscova. 

Astfel, pas cu pas, o legătură a celor două importante 
triunghiuri globale de securitate - care implică SUA, 
Uniunea Europeană şi Rusia şi SUA, China şi Japonia - pot 
fi construite. Acest proces poate fi grăbit de revoluţia 
actuală din tehnologia militară, care ridică posibilitatea 
serioasă ca vechea bază de descurajare de acum peste 40 
de ani să fie fundamental revizuită, în favoarea unei forme 
de apărare strategică. Întrucât un astfel de lucru duce 
direct la interesele imediate de securitate ale trei puteri 
nucleare NATO, precum şi ale Rusiei şi Chinei, un dialog 
comprehensiv între ele va fi mult mai necesar decât orice 
discuţii bilaterale între SUA şi Rusia. Această necesitate va 
genera presiuni pentru un forum permanent de securitate 
eurasiană. 

Este important de reiterat că politica Statelor Unite, 
de a angaja Rusia într-o relaţie mai strânsă cu Vestul, n-ar 
trebui să se confunde cu o curtate unilaterală. Angajarea 
eficientă trebuie să se străduiască să creeze un cadru 
geostrategic în care însăşi elita rusă să ajungă să-şi dea 
seama că singura opţiune a Rusiei este şi cea mai bună 
pentru ea; să devină cu adevărat „angajată” spre Vest. 

Este nevoie doar de puţină fantezie ca să-ţi imaginezi 
cât de benefic ar fi pentru Rusia dacă într-o zi Kremlinul ar 
uimi lumea anunțând că salută extinderea UE şi NATO 
care să-i includă pe toţi cei care doresc să se alăture şi că 
Rusia însăşi speră să se califice pentru a deveni membră a 
ambelor. O astfel de intuiţie ar elibera Rusia de contextul 
geopolitic nefast şi ar crea condiţii favorabile pentru 
reabilitarea ei socială atât de stringent necesară. 

Politica angajării eficiente trebuie să fie în mod 
deliberat proiectată ca să facă această alegere, singura 
opţiune a Rusiei. 


Note 

1. Vezi capitolul 1 „Convieţuirea cu China” şi 
capitolul 2 „Convieţuirea cu noua Europă”. 

2. Puţini în Vest apreciază pe deplin scopul epurării 
de către Stalin a elitei sociale. Intr-un exemplu 
cutremurător din arhivele sovietice, cartierul general al 
NKVD! din Moscova menţionează numărul celor care 
urmau a fi arestaţi imediat şi împuşcaţi. Numărul pentru 
Moscova în toamna lui 1937 era de 5.000; pentru 
Leningrad - 4.000; pentru Vladivostok - 2000; pentru 
Sverdlovsk - 4.000 etc... După aceea, unii din birourile 
regionale ale NKVD au cerut creşterea acestor cifre! 

3. Actuala conducere rusă pare mai pricepută decât 
predecesorii săi în influențarea celor care fac politica în 
Vest şi a formatorilor de opinie, evident bazându-se mai 
mult pe aparatul de informaţii al KGB, cei instruiți de 
Institutul Sovietic în problema SUA, cu acces facil la 
centrele vestice de influenţă frecventate de oligarhiile ruse 
ce au dublă cetăţenie şi chiar cei angajaţi în firmele de 
relaţii publice. Se înţelege de la sine că liderii ruşi nu sunt 
indiferenți faţă de rezultatul alegerilor prezidenţiale din 
SUA şi pot fi sensibili la setea Vestului de fonduri pentru 
campania electorală. 

4. S.I. Cerniavski, „Washington's Caucasus Strategy”, 
Mejdunarodnaia jizn (ianuarie 1999). 

5. Neliniştitoare este poziţia oficială a Rusiei că 
statele baltice în 1940 au dobândit „primirea” în URSS. 
Vezi, de exemplu, declaraţia oficială a Ministerului de 
Externe rus, februarie 2, 2000. 

6. Un bun exemplu de asemenea gândire este 
dizertaţia de doctorat a influentului şef al Direcţiei 
Principale a Cooperării Militare Internaționale din 
Ministerul Apărării, generalul Leonid Ivaşov, intitulată: 
„Evoluţia dezvoltării geopolitice a Rusiei” (mai 2000). 

7. Pentru un exemplu convingător de politică vestică 
mult mai discriminatoare faţă de Rusia, vezi Michael 

McFaul, „Getting Russia Right”, Foreign Policy (iarna 1999 
- 2000, p. 65 - 67. 

8. „Neoficial, oficialii Departamentului de Stat se 
exprimă adesea fără echivoc în favoarea unei sfere de 
influenţă rusă în Eurasia”. Andrei Kortunov, „SUA şi Rusia: 
un virtual parteneriat”, Comparative Strategy (octombrie- 
decembrie 1996), p. 347. 

9. Vezi Zbigniew Brzezinski şi Christopher Swift, 
„Rusia şi criza Kosovo” (Washington, D.C.: CSIS, octombrie 
1999), p. 14 - 16, 19. 

10. Exemplul pentru o viitoare extindere a UE a fost 
dat în capitolul 2. Pentru extinderea OSCE de la 
organizaţie europeană la eurasiană, vezi capitolul 1. 
Trebuie notat, de asemenea, că UE a iniţiat concepţia 
strategică de relaţii de securitate pe termen lung cu Rusia 
prin „Strategia Comună a Uniunii Europene cu privire la 
Rusia” din iunie 4, 1999. 

REALITĂŢI GEOPOLITICE 

f 

Ce este şi ce nu este China 

1. China nu este niciun adversar internaţional şi 
niciun partener strategic al Statelor Unite, deşi este ostilă 
percepţiei de „hegemonie” a SUA. 

2. China nu intenţionează să devină o putere globală, 
deşi este o putere regională capabilă de susţinerea 
intereselor ei naţionale. 

3. China nu este o ameninţare directă la securitatea 
SUA. 

4. China nu este o provocare ideologică globală 
pentru SUA. 

5. China nu este destabilizatoare regională şi, de 
fapt, se comportă, pe plan internaţional de o manieră 
relativ responsabilă. 

6. China nu este nici totalitaristă şi nici democratică 
din punct de vedere politic, ci este o dictatură oligarhic 
birocratică. 

7. China nu corespunde standardelor universale ale 

drepturilor omului şi toleranţei faţă de minorităţi în locuri 
ca Tibet şi Xinjiang. 

8. China evoluează economic într-o direcţie dorită. 

9. China nu este probabil că va evita gravele tensiuni 
politice interne pentru că este nebunesc comunismul ei 
comercial. 

10. China nu are o viziune clară a evoluţiei sale 
politice sau a rolului ei internaţional. 

Dezvoltările şi perspectivele europene 

1. Pentru majoritatea europenilor „Europa” nu este 
un obiect de afecţiune personală. Este mai mult o 
convenienţă decât o convingere. 

2. Pe scena globală, UE nu va fi ca America ci mai 
mult ca Elveţia extinsă. 

3. Majoritatea europenilor nu participă la 
antiamericanism, ca un impuls pentru unitate. 

4. Integrarea este în mod esenţial un proces 
birocratic şi nu acelaşi lucru cu unificarea. 

5. Extinderea UE este inevitabil antagonică cu 
intensificarea integrării. 

6. UE are nevoie să se extindă din raţiuni 
demografice şi economice. 

7. Nu este funcţional din punct de vedere politic un 
centru intern federat al statelor care fac politica externă, 
într-o UE mai extinsă cu 21 sau mai multe state. 

8. Este probabil ca o extindere lentă plus integrarea 
birocratică să producă o Europă unită economic dar politic 
doar confederată. 

9. UE este improbabil să dobândească o capacitate 
militară autonomă. 

10. UE va fi astfel un nou tip de organizare, cu 
influenţa sa globală în primul rând economică şi financiară. 

Condiţia geopolitică a Rusiei 

1. Economia Rusiei este de aproximativ o zecime din 
cea a Americii şi utilajul său industrial este de aproximativ 
trei ori mai vechi decât media OECD. 

2. Cam 70 milioane de ruşi trăiesc în zone urbane cu 

niveluri de poluare de 5 ori mai mari decât maximele SUA 
şi cam 75% din apa de consum a Rusiei este contaminată. 

3. Doar aproximativ 40% din toate naşterile recente 
din Rusia au avut ca rezultat copii pe deplin sănătoşi. 

4. Populaţia Rusiei a scăzut de la 151 milioane în 
1990 la 146 milioane în 1999. 

5. În est China are o populaţie de 1, 2 bilioane; la 
vest UE are 375 milioane; la sud trăiesc cca. 300 milioane 
de musulmani. 

6. Economia Chinei este deja de 4 ori mai mare ca a 
Rusiei, iar investiţiile străine în China în ultima decadă au 
fost de 30 ori mai mari decât în Rusia. Economia UE este 
de 10 ori mai mare decât cea a Rusiei. 

7. Spre deosebire de Europa Centrală postcomunistă, 
actuala elită politică a Rusiei este o alianţă a conducerii 
militare a KGB cu foştii aparatnici şi oligarhiile scoase în 
afara legii; toţi liderii actuali de frunte din Rusia ar putea 
servi guvernul sovietic dacă ar mai exista încă Uniunea 
Sovietică. 

8. Actualul guvern rus a lăsat limpede să se înţeleagă 
că scopul său principal este restaurarea puterii Rusiei şi 
nu o reformă democratică. 

9. Rusia doreşte o reconciliere cu Vestul pentru a 
dobândi mână liberă în a trata cu noile state din fostul 
spaţiu sovietic. 

10. Neluarea în seamă a demografiei şi a geografiei 
ar putea implica Rusia în conflicte care să-i amenințe 
viitorul său de stat teritorial major. 

PRIORITĂŢI STRATEGICE f 

Linii directoare pentru relaţiile SUA-China 

1. Viitoarea orientare a Chinei şi nu viitorul 
Taiwanului trebuie să fie preocuparea strategică centrală a 
Americii. 

2. Un aranjament cu Taiwanul de apărare antichinez 
nu trebuie să fie indirect reînnoit iar vânzările de arme de 
către SUA trebuie cu grijă calibrate în funcţie de situaţia 
relaţiilor SUA-China şi capacităţile RPC. 


3. Reunificarea paşnică poate fi promovată doar 
printr-o prosperă democratizare şi o mai mare prosperitate 
a RPC în baza unei formule de „o ţară, mai multe sisteme”. 

4. Respectarea drepturilor omului în China trebuie 
încurajată printr-o politică neforţată de concentrare a 
atenţiei asupra beneficiilor domniei legii. 

5. Relațiile SUA-China-Japonia sunt extrem de 
interactive, într-un mod care aminteşte de relaţiile 
americaneeuropene-sovietice. 

6. Statele Unite trebuie să promoveze un dialog 
strategic trilateral cu China şi Japonia cu privire la 
securitatea Eurasiei. 

7. O coaliţie preemtivă de apărare antichineză bazată 
pe TÂND ar putea deveni o profeție a unei Chine ostile 
care se împlineşte de la sine. 

8. OSCE trebuie să se extindă ca să includă şi Asia, 
după convorbirile în cinci asupra securităţii la care au 
participat SUA, Europa, Rusia, China şi Japonia. 

9. G-8 trebuie extins la G-9 prin includerea RPC. 

10. Ţelul final al SUA trebuie să fie o Chină care să 
devină un real partener legitim într-un sistem cooperant 
eurasian tot mai dezvoltat. 

Linii directoare pentru relaţiile transatlantice 

1. Europa rămâne aliatul firesc şi proeminent al 
Americii. 

2. O Europă atlanticistă este esenţială pentru un 
echilibru eurasian stabil. 

3. O capacitate europeană de apărare autonomă, 
improbabilă în orice caz în viitorul apropiat, n-ar trebui să 
întâmpine opoziţia Statelor Unite. 

4. Unitatea politică aliată este mai importantă decât 
sporirea capacităţilor NATO. 

5. Statele Unite trebuie să întârzie orice decizie de 
desfăşurare referitoare la sistemul de apărare cu rachete 
balistice până când se ajunge la un consens cu aliaţii 
NATO. 

6. Statele Unite trebuie să aibă în vedere un NATO 

extins în Europa dar nu un NATO „în afara zonei”. 

7. Statelor Unite au un interes mai mare în 
extinderea Europei decât în integrarea Europei. 

8. NATO şi UE trebuie să conlucreze prin planuri 
comune pentru o extindere viitoare. 

9. În final, Turcia, Cipru şi Israel ar putea fi incluse în 
ambele entităţi. 

10. Nu trebuie să existe limitări sau excluderi a priori 
în cadrul membrilor NATO şi UE. 

Linii directoare pentru politica SUA- Rusia 

1. Lecţiile prăbuşirii Imperiului Otoman sunt deosebit 
de relevante pentru actualele dileme ale Rusiei. 

2. Autoredefinirea istorică a Turciei a fost posibilă 
datorită prezenţei unei mase de reformatori hotărâți şi a 
receptivităţii finale a Vestului. 

3. Următoarea generaţie de lideri ruşi poate asigura 
masa riguroasă necesară pentru o opţiune decisivă 
postimperială în favoarea Vestului. 

4. In acest scop, ajutorul financiar al Vestului trebuie 
să se concentreze aproape în exclusivitate asupra 
dezvoltării unei noi elite cu convingeri democratice prin 
promovarea democraţiei adevărate şi a extinderii 
schimburilor de vizitatori. 

5. Regimul pacificator al lui Putin nu va face decât să 
întârzie evoluţia dorită de Rusia spre un stat naţional rus, 
democratic şi orientat spre Europa. 

6. Sprijinul pentru noile state independente va ajuta 
să avanseze autodefinirea istorică a Rusiei. 

7. UE şi NATO trebuie să propună oficial asocierea în 
final, a Rusiei şi atât UE cât şi NATO trebuie să exploreze 
în acest scop, împreună cu Rusia, iniţiative specifice, 
inclusiv un statut special UE pentru Kaliningrad. 

8. În acelaşi timp, atât extinderea UE cât şi a NATO 
trebuie să continue, eliminând astfel orice ambiguităţi 
geopolitice sau tentaţii, în zonele imediat vestice ale 
Rusiei. 

9. Un dialog transcontinental asupra securităţii, cu 

privire la doctrina strategică construită pe o legătură mai 
strânsă între NATO-Rusia ar putea lega, în fapt, cele două 
triunghiuri importante de securitate eurasiană. 

10. Angajarea eficientă nu se poate exercita prin 
curtarea unilaterală ci doar prin constituirea unui context 
geopolitic decisiv în care opţiunea pentru Vest a Rusiei 
este singura viabilă. 

** Idem, Gross Domestic Product = produsul intern 
brut. 


